Kurs i obuka za grafički dizajn | Početni kurs za grafički dizajn | Škola za grafički dizajn | Akademija Oxford\nKurs i obuka za grafički dizajn I\nKURS I OBUKA ZA ADOBE PAKET ZA GRAFIČKI DIZAJN I - Audio verzija\nSvi programi koji čine deo Adobe paketa, a koji je poznat kao Creative Suite su uvršteni u program koji podrazumeva obuka i kurs Adobe paket za grafički dizajn - početni, čija je osnovna svrha da kandidati nauče na koji način može da se izvrši kompletno dizajnersko rešenje i to kako u oblasti pripreme za štampu, tako i u oblasti web dizajna.\nA to, zapravo znači da će oni tokom trajanja ove specifične obuke da nauče da koriste program Adobe Illustrator, odnosno Adobe Photoshop, kao i program Adobe Indesign, a sa osnovnim ciljem da savladaju i njihovo korišćenje na osnovnom nivou, kako bi mogli da potpuno samostalno izrade dizajnersko rešenje za korporativni identitet konkretne kompanije, to jest da mogu sami da izrade memorandum, flajer, plakat, logotip i slične sadržaje.\nKurs i obuka Adobe paket za grafički dizajn - početni se odvija u celoj zemlji, to jest u svakom gradu u kome se nalaze poslovnice Akademije Oxford. Oni kandidati koji su zainteresovani da pohađaju nastavu mogu da se prijave cele godine i to ili putem telefona jedne od poslovnica, odnosno da dođu lično i izvrše prijavu ili imaju i mogućnost da na mejl adresu navedenu na oficijelnom sajtu ove institucije pošalju sve podatke koji su važni za prijavu, a što podrazumeva najpre ime i prezime kandidata, odnosno broj telefona za kontakt, zatim grad u kome žele da pohađaju nastavu, te za koji tip obuke su zainteresovani. Podrazumeva se da će svaki pojedinačni kandidat u mejlu da navede i specijalne zahteve u slučaju da ih ima, a poput na primer datuma kada mu odgovara da nastava počne.\nMoramo da naglasimo i to da se obuka i kurs Adobe paket za grafički dizajn - početni odvija na dva načina, to jest u formi individualne, odnosno grupne nastave. Svaki zainteresovani kandidati bi trebalo da navede koji tip obuke želi da pohađa i to već prilikom prijavljivanja, kako bi ga zaposleni dodatno informisali. U principu, individualna nastava koja je namenjena svakom pojedinačnom kandidatu podrazumeva i da on ima mogućnost da se sa svojim profesorom dogovori ne samo oko termina kada želi da pohađa časove, nego i oko dinamike održavanja časova, tako da jedino mora da prihvati tačno određeno trajanje.\nŠto se tiče drugog oblika nastave, to jest grupne, kandidati koji se odluče za ovaj vid pohađanja obuke prihvataju kako tačno određeno trajanje i termine koji su precizno definisan, tako i dinamiku kojom bi oni trebalo da se održavaju, a koja je isto tako sasvim jasno određena.\nTrebalo bi da naglasimo i to da je uslov da bi kandidatima bilo dozvoljeno da prate nastavu osnovno poznavanje rada u okviru Windows operativnog sistema, a svaki predavač koji je dužan da sprovodi nastava u okviru ovog kursa, osim što poseduje izuzetno visok nivo profesionalnih znanja, takođe ima i dosta radnog iskustva, čime kvalitet nastave podiže na znatno viši nivo.\nŠta obuhvata kurs i obuka Adobe paket za grafički dizajn - početni?\nKao što smo već pomenuli, od svih kandidata koje zanima kurs i obuka Adobe paket za grafički dizajn - početni se zahteva poznavanje rada u Windows okruženju, a oni će se tokom trajanja ove obuke upoznati sa programima Adobe Illustrator i Adobe Photoshop, odnosno Adobe Indesign, kako bi naučili da izrađuju kompletno dizajnersko rešenje, te će savladati sva znanja neophodna za pripremu za štampu, kao i za oblast web dizajna.\nNa početnom nivou Adobe program Illustrator je namenjen vektorskom crtanju, odnosno oblasti dizajniranja i najčešće se koristi kada se radi dizajniranje za štampu, dok je program Adobe Photoshop namenjen za obradu fotografija, to jest njihovo kreiranje i usklađivanje sa zahtevima, a program Adobe Indesign podrazumeva savladavanje dizajniranja kataloga, te publikacija sa više strana, odnosno knjiga, novina i drugih sličnih sadržaja.\nNa samom početku ove obuke, iskusni predavači će kandidate prvo upoznati sa programom Adobe Illustrator, odnosno sa njegovim osnovnim karakteristikama i sa pojmom vektora i bitmapa. Zatim će savladati osnovna podešavanja i naučiti kako se crtaju neki od osnovnih oblika, ali i kako se sa njima radi, to jest na koji način se menjaju dimenzije objekata, te kako se oni pomeraju i kako se vrši njihova rotacija i selektovanje. Sledeći segment nastavnog plana jeste učenje crtanja i to slobodnom rukom, te korišćenja Pen i Free Transform alata. Kandidati će u ovom delu obuke naučiti i na koji način se vrši finalna obrada crteža i kako on može da se promeni. Takođe će da savladaju i način rada sa nekoliko objekata, odnosno naučiće da koriste pomoćne linije i na koji način može da se izvrši grupisanje konkretnih objekata. Savladaće i sva znanja neophodna za postizanje njihovog poravnanja i ostale detalje koji podrazumevaju rad sa nekoliko objekata.\nKurs i obuka Adobe paket za grafički dizajn - početni dalje podrazumeva učenje pojma konture, gde će se polaznici upoznati sa svim onim operacijama koje su vezane za korišćenje kontura, da bi nakon toga savladali korišćenje boja u programu Adobe Illustrator. Posle toga uče i kako se popunjava unutrašnjost objekta, odnosno na koji način se vrši njegovo bojenje, ali i koji sve stilovi postoje, odnosno teksture, kao i različite šare. Uz to će da nauče da koriste i sve alate koji se primenjuju prilikom bojenja unutrašnjeg dela objekata.\nRad sa tekstom i to kako običnim, tako i onim tekstom koji se koristi u konturi je tema sledećeg dela tokom ovog kursa, a tu će polaznici da nauče da koriste različite efekte kojima se uređuje tekstualni sadržaj. Podrazumeva se da će da nauče da koriste i specijalne efekte i to kako u programu Adobe Illustrator, tako i efekte koji se preuzimaju iz programa Photoshop. Savladaće i rad sa slojevima, a profesori će ih upoznati i sa korišćenjem različitih dopunskih alata koji su dostupni u ovom programu. Završni segment dela obuke vezan za Adobe Illustrator je usmeren na savladavanje znanja vezanih za rad sa bitmapama, gde će se kandidati najpre upoznati sa razlikom između bitmapa i vektora, odnosno profesori će im ukazati na različite probleme koji mogu da se jave prilikom korišćenja bitmapa i uputiće ih na njihovo adekvatno rešavanje, da bi potom naučili i kako se vrši priprema za štampu i to kako za digitalnu, tako i za ofset štampu. Ovde će se polaznici kursa upoznati i sa različitim tipovima, odnosno formatima fajlova koji se najčešće koriste, a prvenstveno sa PDF formatom, odnosno sa TIFF, EPS i AI formatom.\nU drugom delu ove obuke kandidati će da nauče da rade u programu Adobe Photoshop, tako da kurs i obuka Adobe paket za grafički dizajn - početni u ovom segmentu podrazumeva prvo upoznavanje sa osnovnim karakteristikama pomenutog programa, odnosno sa načinom kreiranja novih dokumenata u njemu i korišćenjem osnovnih alata. Polaznici zatim uče na koji način funkcionišu slojevi, odnosno kako se radi sa bojama, te kako se vrši odabir konkretne boje iz dostupne Color palete, ali i na koji način se koriste konkretni alati vezani za boje.\nZatim će da savladaju i rad sa gumicama i četkicama, a naučiće i kako se vrši korišćenje alata namenjenih za retuširanje konkretne fotografije. Fokus ovog dela obuke je usmeren na savladavanje znanja neophodnih za obradu fotografija, tako da polaznici uče najpre kako se vrši skeniranje konkretne fotografije, odnosno kako se koriste alati poput kropovanja i na koji način funkcionišu sve dostupne komande vezane za obradu fotografija. Takođe će da nauče i kako se radi sa slojevima, odnosno kako se oni brišu i na koji način može da se promeni redosled, te kako se stvara providnost, ali i grupisanje konkretnih slojeva ili njihovo spajanje. Uz to će da nauče i da koriste različite komande koje su dostupne, a vezano za rad sa slojevima, te će savladati i znanja potrebna za obradu teksta u programu Adobe Photoshop, kao i ona znanja koja se primenjuju za rad sa filterima, a naučiće i kako se vrši priprema za štampu obrađene fotografije u ovom programu.\nKurs i obuka Adobe paket za grafički dizajn - početni u svom trećem delu je vezana za osposobljavanje kandidata da koriste program Adobe Indesign, tako da će prvo upoznati sa ovim programom i njegovim osnovnim osobinama, odnosno sa svim dostupni alatima i paletama, te sa postupkom kreiranja novog dokumenta, ali i sa obradom onoga koji već postoji. Naravno, u ovom delu obuke će naučiti i kako se čuva konkretan dokument u programu Adobe Indesign, ali i na koji način može da se izvrši izmena konkretnih mernih jedinica, te kako funkcionišu dostupne palete i to prvenstveno palete različitih alata, te one za kontrolu.\nPolaznici će da nauče i da koriste funkciju zumiranja, odnosno lenjire, a zatim i različite dostupne alate za crtanje i selekciju. Predavači će ih upoznati i sa korišćenjem pomoćnih linija popunjavanja objekta i izrade kontura, a naučiće i da rade sa više objekata i to u smislu da će naučiti kako ih treba grupisati, odnosno poravnati, te kako treba da koriste različite funkcije koje su dostupne.\nVrlo bitan deo rada sa programom Adobe Indesign je vezan i za korišćenje boja, tako da će se polaznici prvo upoznati sa tim šta znači razlaganje boja, odnosno koje sve vrste paleta postoje, a zatim i kako se formiraju posebne boje i sve ostale detalje koji se odnose na primenu dostupne teorije boja. Naučiće i da rade sa tekstom i to u smislu da će savladati korišćenje svih dostupnih alata za transformisanje, a predavači će ih upoznati sa načinom uvoza tekstualnih sadržaja iz nekih drugih programa, odnosno naučiće na koji način se vrši formatiranje konkretnog teksta. U ovom delu obuke polaznici će da nauče i koje sve vrste stilova postoje i kako se oni primenjuju u konkretnom slučaju, to jest na koji način se upravo uz primenu stilova može izvršiti prelom teksta.\nNakon toga će ih upoznati sa različitim formatima slika, a prvenstveno sa vektorima i bitmapama, te će ih naučiti kako se stvara okvir za konkretne slike, a prema iznetim zahtevima, odnosno na koji način se uvoze slike koje je potrebno obraditi. Polaznici će u ovom segmentu obuke da nauče i kako se radi sa onim dokumentima koji broje više strana, a potom i kako se vrši numeracija konkretnih strana, te na koji način treba formirati zaglavlje i podnožje na nekoj strani.\nStvaranje senki i korišćenje ostalih efekata u okviru konkretnih objekata, odnosno korišćenje efekata kod okvira je takođe tema sa kojom se upoznaju svi polaznici ove obuke. Nastavni plan i program podrazumeva i da će oni naučiti kako se vrši priprema za štampu svih onih dokumenata koje su izradili u pomenutom programu. Kada kandidat bude savladao obuku i kurs Adobe paket za grafički dizajn - početni on će primenom stečenih znanja da bude u potpunosti sposoban da odgovori na zahteve najpre za izradom korporativnog identiteta određene firme, čime će u velikoj meri poboljšati svoje profesionalne kvalitete.\nKako se odvija nastava u okviru obuke Adobe paket za grafički dizajn - početni?\nSvaki kandidat koji se prijavljuje da pohađa obuku i kurs Adobe paket za grafički dizajn - početni bi trebalo tom prilikom da navede i da li je zainteresovan da nastavu pohađa individualno ili u grupi, budući da su to dva tipa nastave koje Akademija Oxford sprovodi u ovom slučaju.\nSvi oni kandidati koji su zainteresovani za grupnu obuku, treba da prihvate sve što je jasno definisano u ovom slučaju, a što se odnosi i na trajanje i na termine, ali isto tako i na dinamiku održavanja nastave, tako da se sve to ne može promeniti. Zapravo, termini se možda i mogu promeniti, ali samo u slučaju da svi polaznici koji čine jednu grupu to zahtevaju, a da koordinatoru za nastavu u toj poslovnici iznesu i zvaničan zahtev za promenu termina. Ukoliko tom prilikom kordinator utvrdi da promena termina neće da utiče na ostale obuke koje se u konkretnoj poslovnici odvijaju, može da dođe do promene termina, ali ovo ne spada ni u kom slučaju u uobičajenu praksu.\nKada je reč o individualnoj nastavi, kandidati treba da prihvate samo tačno određeno trajanje, a sve ostalo, odnosno termini i dinamika prema kojoj se održava nastava se određuju na osnovu dogovora koje kandidat ima sa svojim profesorom.\nKome je namenjena obuka i kurs Adobe paket za grafički dizajn - početni?\nMoglo bi se reći da je pohađanje obuke Adobe paket za grafički dizajn - početni namenjeno svakome ko, na prvom mestu poseduje osnovno znanje korišćenja Windows operativnog sistema, stim da kandidati treba da budu zainteresovani i da nauče grafički dizajn, odnosno da savldaju rad u sva tri programa koji su predmet obuke (Adobe Illustrator, Adobe Photoshop i Adobe Indesign), a sa primarnim ciljem da nauče da izrađuju korporativni identitet konkretne kompanije.\nTrajanje kursa Adobe paket za grafički dizajn - početni\nObuka i kurs Adobe paket za grafički dizajn - početni ima različito trajanje, koje varira u zavisnosti od izbora kandidata da li želi da nastavu pohađa u grupi ili individualno.\nAko mu najviše odgovara rad u grupama, koje uvek broj je od najmanje troje do maksimalno osmoro polaznika, to podrazumeva ne samo tačno određene termine, nego i trajanje, odnosno dinamiku po kojoj se održavaju časovi. Ti kandidati treba nastavu ukupno da pohađaju 60 školskih časova, a dinamika u ovom slučaju podrazumeva dva školska časa dva puta nedeljno, to jest po 90 minuta nastave dva puta u toku jedne nedelje.\nIndividualna nastava podrazumeva samo tačno utvrđen nastavni fond i to je u ovom slučaju 40 školskih časova. A oni su raspoređeni onako kako odgovara konkretnom polazniku i njegovom predavaču, to jest kako se oni dogovore.\nKoliko košta kurs i obuka Adobe paket za grafički dizajn - početni?\nKako trajanje, tako i cena ove vrste obuke isključivo zavisi od odluke svakog pojedinačnog kandidata kom tipu nastale želi da prisustvuje.\nMesto i vreme održavanja obuke Adobe paket za grafički dizajn - početni\nKurs i obuka Adobe paket za grafički dizajn - početni se odvija u celoj zemlji, tačnije u svakom gradu u kome postoji poslovnica Akademije Oxford. Ovo se posebno odnosi na individualnu nastavu, jer ona može da se održi vrlo brzo pošto svaki zainteresovani kandidati sa predavačem dogovori detalje vezane ne samo za datum početka ove vrste obuke, već i za termine, odnosno za dinamiku po kojoj bi oni trebalo da se održavaju.\nGrupna obuka može da se održi tek kada se u jednoj od poslovnica prijavi minimalno troje kandidata, budući da je to osnovni zahtev za formiranje jedne grupe. A posle toga će svi kandidati koji su se prijavili da budu obavešteni o tačnom datumu kada ova vrsta nastave počinje, odnosno o terminima i dinamici po kojoj će časovi da budu održavani.\nsvi oni kandidati koje zanima obuka i kurs Adobe paket za grafički dizajn - početni se prijavljuju u toku cele godine lično u jednoj od poslovnica, odnosno mogu i da pošalju mejl na zvaničnu mejl adresu koja postoji na sajtu Akademije Oxford i da navedu sve bitne podatke (prezime i ime, broj telefona, tip obuke za koji su zainteresovani, poslovnica u kojoj žele da pohađaju nastavu, datum od kada ima odgovara da je pohađaju i slično), a mogu i da odabranu poslovnicu kontaktiraju i putem telefona i tako se prijave\nu poslovnici u kojoj i prate nastavu, kandidati vrše sva plaćanja, a po cenovniku koji je validan u tom trenutku\nAkademija Oxford može da izađe u susret kompanijama koje žele da obuku i kurs Adobe paket za grafički dizajn - početni pohađaju njeni zaposleni, ukoliko je to potrebno


Vlada kontinuirano unapređuje položaj pripadnika nacionalnih manjina - Minority News\nPredsednica Vlade Republike Srbije Ana Brnabić izjavila je juče, 28. marta, da Vlada radi na kontinuiranom unapređenju položaja pripadnika nacionalnih manjina, koje žive u našoj zemlji, istakavši da je rad Saveta za nacionalne manjine potvrda posvećenosti ovoj temi.\nBrnabić, koja je po četvrti put predsedavala sednici pomenutog saveta, naglasila je da su brojne aktivnosti Vlade i drugih institucija, medija i organizacija civilnog društva doprinele podizanju svesti građana o prisustvu pripadnika nacionalnih manjina u našoj zemlji i o njihovim pravima, kao i boljoj primeni antidiskriminacionog zakonodavstva.\nPremijerka je navela da su u periodu između dve sednice Saveta usvajane izmene i dopune propisa kojima se regulišu prava nacionalnih manjina, pre svega Zakona o zaštiti prava i sloboda nacionalnih manjina, Zakona o nacionalnim savetima nacionalnih manjina, Zakona o službenoj upotrebi jezika i pisma, Zakona o matičnim knjigama i Zakona o lokalnoj samoupravi.\nOna je podsetila na to da su na izborima 4. novembra prošle godine članove nacionalnog saveta birali pripadnici 22 nacionalne manjine. Nakon uspešno sprovedenih izbora, konstituisani su svi nacionalni saveti, a pored postojećih nacionalnih saveta, obrazovana su još dva nova i to Nacionalni savet poljske i Nacionalni savet ruske nacionalne manjine.\nBrnabić je upoznala predstavnike nacionalnih saveta nacionalnih manjina o značaju sprovođenja projekta Adresnog registra, koji zajedno realizuju Republički geodetski zavod, Pošta Srbije, Stalna konferencija gradova i opština i lokalne samouprave. Ažuriranje adresnog registra još jedan je od važnih koraka u pravcu uvođenja reda u državi i modernizaciji državne uprave, istakla je premijerka i objasnila da će na ovaj način građanima i privredi biti omogućene efikasne i lako dostupne usluge koje pruža država.\nMinistar državne uprave i lokalne samouprave Branko Ružić istakao je da je Savet za nacionalne manjine jednoglasno usvojio predlog Koordinacije nacionalnih saveta da kultura u 2019. godini bude prioritetna oblast u kojoj se programi i projekti finansiraju iz budžetskog Fonda za nacionalne manjine.\nRužić, koji je zamenik predsednika Saveta za nacionalne manjine, naveo je da je cilj dodele sredstava iz Fonda unapređenje kulturne delatnosti nacionalnih manjina u Srbiji, uz napomenu da je za finansiranje ovih programa i projekata opredeljeno 30 miliona dinara.\nVršilac dužnosti direktora Kancelarije za ljudska i manjinska prava Suzana Paunović predstavila je Sedmi, Osmi i Deveti izeštaj o sprovođenju Akcionog plana za ostvarivanje prava nacionalnih manjina, ističući da je u toku izrada i Desetog izveštaja čije je predstavljanje planirano za april.\nKancelarija za ljudska i manjinska prava je u saradnji sa Kancelarijom Saveta Evrope (SE) u Beogradu organizovala predstavljanje Analize izveštaja o primeni Akcionog plana za ostvarivanje prava nacionalnih manjina, koja sadrži preporuke za buduća poboljšanja, u skladu sa standardima SE i Evropske unije. Pomenutu analizu izradili su eksperti koje je angažovao Savet Evrope.\nOznake:\tAna Brnabić, nacionalni saveti nacionalnih manjina, sednica Saveta za nacionalne manjine\nKUHINJE NACIONALNIH MANJINA PREDSTAVLJENE NA „DELIKATESNOM PONEDELJKU“\nVlada je učinila sve da se ostvare uslovi za otvaranje Poglavlja 23\nRazmotrene mogućnosti za interkulturalno obrazovanje\n„ОSEĆA SE NOVO BUĐENJE U MAĐARSKOJ DIJASPORI U VOJVODINI“\nPETI SASTANAK NADZORNOG ODBORA PROGRAMA „PODRŠKA EU INKLUZIJI ROMA – OSNAŽIVANJE LOKALNIH ZAJEDNICA ZA INKLUZIJU ROMA“


Ipak, povod za ovaj razgovor je nešto drugačiji. Pored toga što je Anari Ai prepoznat od jednog velikog evropskog investicionog fonda, on zaslužuje i veću pažnju domaće privrede i široke javnosti, smatra Branko Milutinović, uveliko uspešni tehnološki preduzetnik, suosnivač domaće gejming kompanije Nordeus i predsednik Upravnog odbora Inicijative „Digitalna Srbija“. Milutinović će na sceni Kopaonik biznis foruma razgovarati sa Stojanovićem upravo o dosadašnjim uspesima, ali planovima startapa Anari AI.\nNaime, Milutinović će u ponedeljak u segmentu programa „Startapi koji iz Srbije menjaju svet" zajedno sa još dvoje predstavnika nevladine organizacije Inicijativa „Digitalna Srbija“ predstaviti po jednu „startap zvezde budućnosti“ za koju verovatno još niste čuli, a trebalo bi. On je ovim povodom izabrao Anari AI, a deo programa u kom će zajedno učestvovati dešava se u saradnji sa Ringier Axel Springer i bićete u prilici da ga pratite na kopaonikbusinessforum.rs. A, do tada, čitajte šta Jovan Stojanović kaže o uslovima za razvijanje startapa u Srbiji.\nZa vaš proizvod ste dobili investiciju od dva miliona evra, ali kada se nekome ko nije iz tehnološkog sveta kaže da je Anari AI prva online čip fabrika na cloud-u teško da može da razume u šta je investirano. Kako biste plastično objasnili šta je u pitanju i gde može da se primeni vaš proizvod?\nDanašnja tehnologija napreduje najvećim stepenom razvoja koji je do sada viđen u istoriji, ali i u tome postoji puno ograničenja, pogotovo u vezi sa infrastrukturom koja je potrebna za procesiranje kompleksnih algoritama. Anari AI demokratizuje pristup tehnologiji budućnosti i omogućava kako velikim kompanijama, tako i malim timovima da koriste veštačku inteligenciju na znatno efikasniji način u odnosu na ono što trenuta situacija u industriji omogućava. Razvoj hardvera, konkretno čipova, trenutno zahteva velike timove, visoke troškove i mnogo vremena. Mi zato želimo da kompletan dizajn i korišćenje čipova prenesemo u virtuelni prostor gde će oni biti dostupni kroz svega nekoliko klikova.\nAnari AI platforma je poput Appstore-a (svojevrsne onlajn prodavnice) gde će svako biti u mogućnosti da pristupi, registruje se i koristi ili kreira svoj personalizovan čip. U osnovi platforme je jedinstven programski jezik koji smo kreirali na bazi Python-a, a celokupno rešenje koje kreiramo pružiće vrlo inovativno, virtuelno razvojno okruženje za dizajn i upotrebu čipova. Anari AI će uskoro lansirati i svoj prvi čip Thor X, koji u ovom trenutku ima i do 100 puta efikasnije performanse od konkurencije, a svoju primenu će naći u medicini, gejmingu, biotehnologiji i sličnim industrijama.\nPored visine investicije, nije manje značajno to što ste prvi domaći startap u koji je uložio Earlybird Venture Capital, jedan od najvećih investicionih fondova u Evropi. Koliko vaša priča otvara slične mogućnosti za ostale domaće startape?\nSmatram da je ova investicija skrenula značajnu pažnju na naš region kada je razvoj tehnologije u pitanju. Anari AI je primer toga da u Srbiji imamo kvalitetne i talentovane ljude i ideje i verujem da naša priča pokreće čitav jedan talas zdrave borbe i ambicije kada je domaći startap ekosistem u pitanju. Na mladim timovima je da sada daju sve od sebe i da maksimalno veruju u ono što rade, jer više nego ikada imamo šansu da zajedno srušimo predrasude o našem regionu kroz pozitivne i inovativne priče koje kreiramo.\nIzuzetno mi je drago što je naš put krenuo upravo sa Earlybird VC, jednim od najvećih investicionih fondova na svetu, koji je između ostalih kompanija investirao i u rumunski UiPath koji sada vredi preko 35 milijardi dolara. To samo pokazuje da fond definitivno ume da prepozna budućeg „jednoroga”, gde se nadamo da će Srbija imati prilike da uskoro dobije i svoju prvu kompaniju vrednu preko 1 milijarde dolara.\nOvih dana aktuelno je da Inicijativa „Digitalna Srbija“ rukovodi Radnom grupom koja piše Strategiju za razvoj startap ekosistema. Kao suosnivač startapa koji je svakako istaknuti akter u tom ekosistemu, kakve temelje smatrate da je potrebno postaviti za dalji razvoj?\nMislim da je potrebno da domaći startapi razumeju koliko je važno prevazići šablone, koji su kod nas nažalost vrlo ustaljeni. Početna ulaganja na našim prostorima su trenutno vrlo niska, ali kapitala ima, i verujem da ozbiljni investicioni fondovi imaju sluha za one koji pokažu inovativnost, želju i strast prema onom što donose. Za to je potreban fokus na vrednost koja se kreira, a ne isključivo na cifru koju ona može doneti. Interdisciplinarnost, različitost i upornost timova su ključ za uspeh i nadam se će ova Strategija doprineti kreiranju okruženja u kome se te vrednosti istinski prepoznaju i podržavaju.


Kurs i obuka o novinama u Zakonu o parničnom postupku i Zakonu o radu\nNovine u Zakonu o parničnom postupku i Zakonu o radu\nKurs i obuka o novinama u Zakonu o parničnom postupku i Zakonu o radu - Audio verzija\nS obzirom na to da obrađuju aktuelnu zakonsku regulativu, preporučuje se da svi advokati prisustvuju predavanjima koja obuhvata specijalizovani seminar o novinama u Zakonu o parničnom postupku i Zakonu o radu. Teme kojima će se baviti stručnjaci u okviru ove edukacije su veoma korisne i za pravnike zaposlene u bilo kom tipu privrednih društava, kao i za sve rukovodioce pravnih službi u svim vrstama institucija, privatnih ili državnih kompanija, bez obzira na delatnost kojom se bave.\nUkoliko su za pomenuti obrazovni program zainteresovani zaposleni u nekom preduzeću, organizuje se korporativna nastava, koja se odvija prema posebnim pravilima. Pre svega, treba napomenuti da kandidati mogu časove da prate preko interneta, kao i uživo, te da se klasična predavanja ne moraju nužno održavati u namenskim prostorijama neke poslovnice Obrazovnog centra Akademije Oxford. Ovakav tip časova se, naime može sprovoditi bilo na kojoj lokaciji gde postoje adekvatni tehnički uslovi za neometani tok nastvanog procesa i aktivno učešće polaznika u njemu. Tako, osim pomenutog prostora polaznici mogu da traže da se nastava organizuje u samoj kompaniji za koju rade, kao i na ma kom drugom mestu koje poseduje navedene karakteristike. Raspored predavanja definisaće zajedno ovlašćeni predstavnik navedene institucije i osoba koju je za to zvanično imenovala firma koja svoje radnike upućuje na edukaciju, te će tako precizirati kada kurs počinje, ali i kojim danima i u koliko sati će se održavati časovi.\nPojedinačni kandidati mogu, takođe da se edukuju preko imterneta ili prema standardnom obrazovnom modelu. No, osobe čiji izbor bude online kurs i obuka o novinama u Zakonu o parničnom postupku i Zakonu o radu moraće da se za ovakav način rada pripreme, to jest da pre početka nastave na svoj kompjuter instaliraju specijalni tip softvera. Za to će blagovremeno dobiti sva potrebna uputstva i, budući da postupak uopšte nije komplikovan najverovatnije uspeti sve samostalno da obave. Ukoliko se, pak ne budu snašli mogu da se svakoga dana tokom radnog vremena obrate za pomoć informatičkim stručnjacima, zaposlenim u svakoj poslovnici organizatora i njihov problem će biti rešen u najkraćem roku.\nU slučaju da žele da nadležni predavač bude posvećen samo njima, dotični kandidati mogu da se opredele za individualnu nastavu. Tada će dobiti priliku da se obučavaju sopstvenim ritmom i ostvare kvalitetnu komunikaciju sa nadležnim stručnjakom. Osim toga, moći će i da napomenu kada bi im odgovaralo da ovaj program počne da se sprovodi, te kojim danima i u koliko sati bi želeli da imaju časove. Ukoliko taj raspored koordinator za nastavu u datom predstavništvu naznačene institucije i ovlašćeni predavač budu smatrali pogodnim, on će biti usvojen i primenjivaće se tokom cele edukacije. To će, naravno omogućiti polaznicima da kroz čitav obrazovni proces prođu sa manje strasa i opterećenja, jer će lakše organizovati svoje obaveze i uklopiti ih u ustaljeni dnevni ritam.\nU slučaju da to žele, predavanja mogu zajedno da prate i dvoje kandidata, koji funkcionišu kao tandem u nastvai, međusobno se pomažu i sarađuju. Ova poluindividualna obuka i kurs o novinama u Zakonu o parničnom postupku i Zakonu o radu takođe nudi priliku da polaznici raspored rada maksimalno prilagode svojim potrebama. Oni će se, tako prvo jedno sa drugim dogovoriti oko datuma početka edukacije, termina i učestalosti sprovođenja časova, a zatim će se u vezi sa tim iskonsultovati sa svojim profesorom i ovlašćenim predstavnikom institucije organizatora. Tek ukoliko svim učesnicima u obrazovnom procesu predloženi tempo bude odgovarao, raspored će se tretirati kao validan.\nOsobama koje najbolje funkcionišu u dinamičnom okruženju i u društvu više ljudi namenjena je grupna nastava, koju zajedno može da prati najviše osam osoba. Smatra se, naime da bi veći broj kandidata mogao da ugrozi kvalitet edukacije, jer je moguće da bi oni povučeniji ostali u senci prodornijih pojedinaca, te ne bi mogli da ostvare predviđeni napredak. Pravilima je, takođe određeno da grupa ne može da počne sa radom dok za ovakav pristup ne bude zainteresovano najmanje četvoro polaznika, pošto grupna edukacija sa manje ljudi ne bi imala nikakvog smisla, budući da među njima ne bi mogla da se uspostavi valjana komunikacija. Da bi svi članovi grupe bili apsolutno ravnopravni, moraće da prihvate raspored časova koji bude utvrdio koordinator za nastavu u odgovarajućoj poslovnici navedene obrazovne institucije. Niko od kandidata neće moći da traži da edukacija počne onda kada mu odgovara ili da se predavanja sprovode tempom koji se uklapa sa njegovim drugim obavezama, iz jednostavnog razloga što, imajući u vidu njihovu brojnost, nije moguće svima u tom smislu udovoljiti. Zbog toga im mora biti naglašeno da će, uz manja ili veća prilagođavanja svi morati da deluju prema planu koji im bude zvanično saopšten.\nOsobe koje žele da pohađaju stručni seminar o novinama u Zakonu o parničnom postupku i Zakonu o radu moraju, na neki od predviđenih načina da se za to prijave. Imaju mogućnost da dođu u najbliže predstavništvo organizatora i tamo ovlašćenom službeniku saopšte svoje lične podatke, koji treba da obuhvate prezime i ime, datum rođenja i broj mobilnog ili fiksnog telefona za dalji kontakt. Takođe, naznačene generalije mogu da navedu i u telefonskom razgovoru, te u mejlu koji će poslati na adresu pomenute institucije. Kada se završi registarcija prijavljenih, organizovaće se zvanični upis na obuku, a svi kandidati će na vreme biti obavešteni o mestu i vremenu odvijanja ove procedure, kao i o dokumentima koja je u tu svrhu potrebno da pribave i predaju nadležnom licu. Biće im istaknuto i da upisu obavezno moraju lično da prisustvuju.\nČime se tačno bavi kurs i obuka o novinama u Zakonu o parničnom postupku i Zakonu o radu?\nRegulativa koja omogućava zaštitu i garantuje ostvarivanje ljudskih prava je od izuzetnog značaja u pravnim sistemima svih država. Zbog toga je obuka i kurs o novinama u Zakonu o parničnom postupku i Zakonu o radu veoma važna za sve pojedince, kako iz poslovnih tako i iz ličnih razloga. Oni će se, tokom nastave upoznati sa aktuelnim izmenama u pomenutim legislativnim aktima i sa sudskom praksom prilikom njihove primene.\nNadležni predavači će, tako objasniti prisutnima da je predviđeno da se novim Zakonom o praničnom postupku obezbedi ubrzanje procesa i suđenje u razumnom roku putem suzbijanja zloupotrebe procesnih prava i povećanja nivoa procesne discipline. Ovaj pravni dokument urađen je u skladu sa Evropskom konvencijom za zaštitu ljudskih prava i osnovnih sloboda Saveza Evrope, te omogućava implementaciju evropskih standarda u nacionalno zakonodavstvo. Profesori će napomenuti i da je u novu verziju Zakona uvedena kategorija privrednog spora i povrede prava ličnosti, te da kao i ranije sve stranke imaju pravo na jednaku i pravičnu zaštitu. Objasniće i šta se podrazumeva pod takozvanim „dobrim običajima“, te zatim govoriti o sudskoj praksi u odlučivanju o protivpotraživanju tuženog. Takođe će se osvrnuti na načelo neposrednosti, to jest na nemogućnost upotrebe dokaza iz drugog postupka bez saglasnosti stranaka, te objasniti šta obuhvata načelo kontradiktornosti, odnosno načelo obostranog saslušanja. Prisutni će saznati i da sud nije ovlašćen da nalaže strankama koje dokaze treba da dostave u cilju utvrđivanja činjenica, te da on ne može po službenoj dužnosti da odredi izvođenje nekog dokaza. Biće reči i o slobodnom sudijskom uverenju u oceni dokaza, kao i o vrlo bitnom načelu ekonomičnosti, koje predviđa obavezu suda da u određenom vremenskom okviru za preduzimanje parničnih radnji, bez odugovlačenja sprovede postupak uz što manje troškova. Polaznici će biti informisani i o tome kako se u sudskoj praksi tretira utvrđivanje prava svojine, o nadležnostima sudova, te o obustavi parničnog postupka.\nSvi prisutni na predavanjiam koja uključuje seminar o novinama u Zakonu o parničnom postupku i Zakonu o radu biće upoznati i sa odnosom između parničnog i vanparničnog postupka, utvrđivanjem vrednosti predmeta spora, kao i sa vođenjem suđenja protiv određenog pravnog lica. Biće reči i o postupanjima u slučaju stečajnog postupka, uslovima koji dovode do isključenja ili izuzeća sudija, a predavači će objasniti ko sve može da bude stranka u postupku, kao i ko vrši zastupanje tokom njegovog sprovođenja. Kandidati će saznati i šta navedena zakonska regulativa predviđa za punomoćnike u parničnom postupku, kako se tertira upotreba jezika u pomenutom procesu, na koji način se izrađuju i šalju podnesci, a biće upoznati i sa određivanjem ročišta i rokova, što predstavlja jednu od najvećih novina u pomenutom Zakonu. Ovlašćeni stručnjaci će objasniti i na koji način je propisano vođenje zapisnika tokom postupka, kako sud donosi odluke i po kom principu se one dostavljaju zainteresovanim strankama, te šta se čini u slučaju odbijanja prijema ovog zvaničnog dokumenta. Biće reči i o predviđenim troškovima postupka, o obezbeđivanju odgovarajuće pravne pomoći, te o postupku za rešavanje spornog pravnog pitanja. Prisutni će se upoznati i sa utvrđenim kaznama za nepoštovanje procesne discipline, kao i sa kompletnim tokom parničnog postupka, koji definiše navedena regulativa. Saznaće sve o načinima dokazivanja, o obezbeđenju dokaza, pripremanju glavne rasprave, sudskom poravnanju, presudi i donošenju rešenja. Predavači će najzad upoznati kandidate i sa pravnim lekovima koje predviđa ova zakonska regulativa, kao i sa postupanjima u slučajevima posebnih tipova parnica.\nProfesori će polaznicima, dok se odvija kurs i obuka o novinama u Zakonu o parničnom postupku i Zakonu o radu objasniti i aktuelne izmene koje se odnose na zaposlene u našoj zemlji, bilo kod domaćeg ili kod stranog poslodavca. Tako će biti reči o kolektivnom ugovoru, pravilniku o radu, o zaštiti zdravlja i dostojanstva ličnosti tokom obavljanja odgovarajuće delatnosti, kao i o zapošljavanju osoba sa invaliditetom. Posebno će se govoriti o radnom odnosu na određeno vreme, zaposlenima koji rade sa nepunim radnim vremenom, poslovima koji se obavljaju van prostorija poslodavca i pravima i obavezama direktora. Kandidati će se upoznati i sa predviđenim trajanjem radne nedelje, utvrđenom pravu na odmor, plaćenim odsustvom, te sa zaštitom osoba sa zdravstvenim smetnjama i sa invaliditetom. Predavači će navesti i kako se, prema pomenutom Zakonu obračunava minuli rad, utvrđuje minimalna cena rada, te na koji način se izračunava visina zarade i naknade zarade. Govoriće se i o potraživanju zaposlenih u slučaju stečajnog postupka, otpremnini, udaljavanju zaposlenog sa rada, izmenama ugovora o radu, te o ostvarivanju i zaštiti prava zaposlenih i predviđenim kaznenim odredbama.\nKada se edukacija završi, svi prisutni će biti u potpunosti upućeni u koncept pomenuta dva zakona i osposobljeni da preduzimaju određene postupke kako bi ostvarili svoja prava.\nGde i kada se odvija obuka i kurs o novinama u Zakonu o parničnom postupku i Zakonu o radu?\nKandidati koji ovu edukaciju pohađaju kao fizička lica i opredele se za klasičnu nastavu, imaće obavezu da dolaze u najbliže predstavništvo organizatora i da časove pohađaju u tamošnjim savremeno opremljenim prostorijama, prema definisanom rasporedu. No, osobe koje se odluče za online seminar o novinama u Zakonu o parničnom postupku i Zakonu o radu imaće mogućnost da se obučavaju na bilo kom mestu koje im odgovara, budući da će u tu svrhu da koriste svoj kompjuter. Upravo zbog toga će biti dužni da, pre početka kursa obave instaliranje posebne vrste softvera, što će većina njih sasvim sigurno da uradi samostalno, jer će dobiti sve potrebne smernice. Ipak, kako se uvek nađe neko ko ne uspe to da uradi bez pomoći, organizator je obezbedio tehničku podršku, za šta je potrebno se da dotični kandidat obrati IT stručnjacima u bilo kom predstavništvu pomenute institucije.\nOvi polaznici mogu da se obučavaju pojedinačno, u grupi ili u paru, a lokacija na kojoj će se to odvijati zavisiće, naravno od toga da li predavanja žele da prate uživo ili preko interneta. U svakom slučaju, oni koji se odluče za individualnu edukaciju imaće mogućnost da raspored rada organizuju prema sopstvenim potrebama, budući da im je dozvoljeno da naglase koji im termini i učestalost održavanja časova najviše odgovaraju, te kada bi po njima bilo najzgodnije da obuka počne. Ukoliko se sa time saglase nadležni predavač i koordinator za nastavu u odgovarajućoj poslovnici naznačene institucije, predloženi plan delovanja će biti u zvaničnoj upotrebi sve vreme sprovođenja programa.\nPoluindividualni kurs i obuka o novinama u Zakonu o parničnom postupku i Zakonu o radu podrazumeva predavanja kojima istovremeno prisusutvuje dvoje polaznika. Oni takođe mogu da se najpre jedno sa drugim, a potom i sa nadležnim predavačem i ovlašćenim predstavnikom organizatora dogovore u vezi sa datumom za početak edukacije, kao i oko termina i učestalosti održavanja časova. Tako će napraviti raspored koji će svima odgovarati i učiniti da ovaj seminar ne zahteva prevelika odricanja kada je u pitanju ustaljeni životni ritam osoba koje ga pohađaju.\nOni koji se, međutim opredele za grupnu nastavu moraće da prihvate plan delovanja koji bude utvrdio koordinator u pomenutoj obrazovnoj instituciji. On će da odredi kada edukacija startuje, te kojim danima i u koje vreme će da se sprovode predavanja, a kandidati će biti obavezni da do kraja programa slede utvrđeni raspored. Da bi grupa mogla valjano da funkcioniše veoma je važno tačno definisati njenu veličinu, te je tako precizirano da na ovaj način nastavu može da parti minimalno četvoro, ali ne više od osmoro kandidata.\nKada se na edukaciju prijave radnici u nekom preduzeću, sprovodi se korporativna obuka i kurs o novinama u Zakonu o parničnom postupku i Zakonu o radu, koju kandidati mogu da parte online ili uživo. U prvoj varijanti imaju priliku da rade na bilo kojoj lokaciji koja im odgovara, a sloboda izbora im nije mnogo ograničenija ni ako se odluče za drugu opciju. Tada, naime časove mogu da imaju na svakom mestu koje ispunjava odgovarajuće karakteristike za kvalitetno sprovođenje obrazovnog procesa, te su im između ostalih na raspolaganju prostorije u poslovnicama organizatora, koje su opremljene prema svim standardnima savremene nastave i prostor firme u kojoj rade. Vreme početka programa, kao i termine i ritam održavanja časova odrediće sporazumno osoba koju je za to ovlastila konkretna firma i koordinator za nastavu u navedenoj obrazovnoj instituciji.\nNa koji način se sprovodi seminar o novinama u Zakonu o parničnom postupku i Zakonu o radu?\nKandidatima koji žele da se edukuju zajedno sa još minimalno troje, a najviše sedmoro drugih polaznika namenjen je grupni kurs i obuka o novinama u Zakonu o parničnom postupku i Zakonu o radu. Oni moraju da znaju da je ponekad potrebno sačekati izvesno vreme dok se grupa ne oformi, to jest dok za to ne bude prijavljen dovoljan broj osoba, te će biti zamoljeni za strpljenje ukoliko do toga dođe. Svi članovi grupe imaju ista prava i obaveze i među njima ne sme da bude rivaliteta, već se uspostavlja odnos saradnje i tolerancije. Kako niko od njih ne bi bio favorizovan, a nemoguće je svima udovoljiti u isto vreme, neće im biti omogućeno da iznose svoje zahteve vezane za raspored rada. Vreme i ritam održavanja predavanja, kao i termin za startovanje kursa definisaće isključivo koordinator za nastavu u odgovarajućem predstavništvu organizatora.\nU bogatoj ponudi naznačene obrazovne institucije nalazi se i poluindividualni način rada, kada kandidati nastavu pohađaju u paru. Oni imaju mogućnost da odrede termine i tempo rada koji im oboma odgovaraju, te da to iznesu svom predavaču i ovlašćenom predstavniku organizatora, budući da predloženi raspored može da počne da se koristi tek ako se pomenuta nadležna lica sa tim saglase.\nIstu mogućnost da definiše vreme i učestalost održavanja časova, te datum za početak edukacije imaće i pojedinačni polaznik čiji izbor bude individualna obuka i kurs o novinama u Zakonu o parničnom postupku i Zakonu o radu. Podrazumeva se da raspored ne može da bude prihvaćen ako ga predavač i koordinator za nastavu ne smatraju odgovarajućim, te se zato i oni moraju u vezi sa tim konsultovati. Ukoliko sve bude u redu, dotični kandidat će moći da svoje nove obaveze lakše uklopi u ustaljeni životni ritam, a biće mu omogućeno i da prezentovane informacije i veštine usvaja sopsvenom brzinom, budući da će biti jedini koga će nadležni profesor da podučava.\nNezavisno od toga da li se opredele za grupni, partnerski ili samostalni rad, kandidati mogu da nastavu prate na dva načina. Pre svega, na raspolaganju su im klasični časovi na koje moraju u utvrđenim terminima da dolaze u najbliže predstavništvo navedene obrazovne institucije. Takođe imaju mogućnost da se obučavaju preko interneta, to jest online, za šta će morati i da se unapred pripreme. Neophodno je, naime da na svoj račinar instaliraju namenski softver, što po svoj prilici većina polaznika može da uradi bez ičije pomoći, jer sam postupak nije komplikovan. U slučaju da u tome ne uspeju, mogu da računaju na tehničku podršku u svakoj poslovnici organizatora.\nZa radnike nekog preduzeća koji su zainteresovani za navedena stručna predavanja biće organizovan korporativni seminar o novinama u Zakonu o parničnom postupku i Zakonu o radu, koji je moguće pohađati preko interneta ili na standardni način. Ovaj drugi tip časova ne mora da se sprovodi, međutim samo u određenoj poslovnici navedene institucije, već u tu svrhu može biti iskorišćen i neki prostor u samoj firmi za koju rade kandidati, kao i svako drugo mesto po njihovom izboru na kome postoje tehnički uslovi za valjano sprovođenje nastave. Raspored po kome će se raditi, to jest vreme i ritam održavanja časova, te termin početka kompletnog programa definisaće ovlašćeni predstavnik organizatora i osoba koja istupa u ime konkretne firme.\nKoliko traje kurs i obuka o novinama u Zakonu o parničnom postupku i Zakonu o radu?\nPredviđeno je da pomenuta edukacija traje ukupno 8 školskih časova, odnosno 360 minuta. Takođe je precizirano da će se predavanja u trajanju od po 90 minuta držati tokom 4 dana.\nTaj tempo rada, međutim važi samo za kandidate čiji izbor bude bila grupna obuka i kurs o novinama u Zakonu o parničnom postupku i Zakonu o radu, pošto tada o svim pojedinostima obrazovnog procesa odlučuje koordinator za nastavu u datom predstavništvu organizatora, a članovi grupe neće na to imati nikakvog uticaja.\nOni koji odaberu individualni ilipoluindividualni pristup imaće takođe isti broj časova, ali će zajedno sa svojim predavačem i ovlašćenim predstavnikom pomenute institucije da odrede njihov raspored, te on može biti različit od ovoga koji je naveden.\nPolaznici za koje se sprovodi korporativni seminar o novinama u Zakonu o parničnom postupku i Zakonu o radu radiće isto 360 minuta, ali će vreme i ritam održavanja njihovih časova da odrede koordinator za nastavu u datoj poslovnici organizatora i ovlašćeni predstavnik firme za koju rade.\nSpisak gradova za kurs i obuku o novinama u Zakonu o parničnom postupku i Zakonu o radu


CIRKULARNA EKONOMIJA JE EKONOMIJA ZA BUDUĆNOST SRBIJE: Prilagoditi se novim pravilima koja važe u svetu! | Vesti | Kurir\nKAKO JE SRPSKA VOJSKA SPREČILA KOPNENU NATO AGRESIJU NA SRJ: Održana premijera 1\t386\nCIRKULARNA EKONOMIJA JE EKONOMIJA ZA BUDUĆNOST SRBIJE: Prilagoditi se novim pravilima koja važe u svetu!\n03.12.2018. 22:37h 03.12.2018. 22:37h\nOdrživo! Cirkularna ekonomija je novi privredni model koji uz korišćenje najsavremenijih tehnologija i digitalizacije u proizvodnom procesu dostiže maksimalnu efikasnost u proizvodnji i ima minimalni uticaj na životnu sredinu\nDok je prvi panel konferencije „Lideri transformacije društva“, održane 19. novembra u organizaciji „Adrija medija grupe“, bio posvećen svim akterima u dostizanju ciljeva održivog razvoja sa fokusom na kompanije - lidere održivog razvoja u Srbiji , drugi panel je bio posvećen cirkularnoj ekonomiji i tome kako se u ove procese mogu uključiti mala i srednja preduzeća, kao i lokalne samouprave.\nPanel „Liderstvo u cirkularnoj ekonomiji - upravljanje resursima“ moderirao je Dušan Vasiljević iz WBGC, a otvorio ga je ministar za zaštitu životne sredine Goran Trivan, koji je u uvodnom govoru rekao da je cirkularna ekonomija jedna od najvažnijih tema u zaštiti životne sredine, da je ministarstvo formiralo grupu koja se bavi cirkularnom ekonomijom, a da su za uspeh neophodne investicije u projekte, kao i saradnja sa civilnim društvom, medijima i privrednim komorama.\n- Potrebno je da celu privredu osvestimo da znaju da će morati da prilagode tehnologije novim pravilima koja važe u svetu, da se mora ići ka sertifikaciji tih tehnologija i da ćemo jedino tako moći da idemo dalje svi zajedno, mediji, civilno društvo, država, građani i kompanije. Kompanije za nekoliko godina neće moći da prodaju svoje proizvode ukoliko oni ne budu proizvedeni na ekološko prihvatljiv način i prestaće da postoje - rekao je Trivan. On je takođe dodao da je najvažniji posao na ovom putu ka cirkularnoj ekonomiji investiranje u bolje, zdravije i čistije tehnologije i izrada projektno-tehničke dokumentacije.\n- Narednu godinu ćemo posvetiti tome da pokušamo da pomognemo opštinama izradom projektno-tehničke dokumentacije, bez koje nema investicija, a to znači da će budžet ministarstva morati da raste kako bismo taj novac transferisali lokalnim samoupravama - dodao je Trivan.\nKljuč u finansijama\nSiniša Mitrović, savetnik u Odboru za životnu sredinu i održivi razvoj Privredne komore Srbije, rekao je da je za lokalne samouprave najvažnije da dobiju jedan komandni centar za pomoć koji će da rukovodi procesima, dok je dostupnost finansija ključno pitanje za biznis.\n- Neophodan je mnogo veći pristup novcu kako bismo mogli da ubrzamo zaostajanje, koje se procenjuje na nekih 25 godina. Dvadeset godina smo u tranziciji, a na pet odsto smo primarne selekcije otpada, tretiramo samo 4 odsto otpadnih voda, 300 miliona evra godišnje potrošimo na bolovanja, popijemo milione kutija sedativa, zagađenost vazduha godišnje ubije preko 5.000 ljudi, prosek voznog parka je 18 godina, nemamo reciklažu ni tekstila ni farmaceutskog otpada, nemamo centre za opasan otpad i u celom tom procesu imam utisak da smo na početku - rekao je Mitrović.\nKlaus Šmit, vođa projekta „Upravljanje otpadom u kontekstu klimatskih promena“ iz Nemačke organizacije za međunarodnu saradnju (GIZ), istakao je da je Srbija veoma angažovana ulaskom u EU, ali da se na opštinskom nivou ne vidi napredak. - Vidim da zasad nema finansija za realne investicije. Možda se čeka članstvo u EU, ali gubimo vreme, a što više budete čekali, više ćete doprineti negativnim uticajima - rekao je Šmit.\nPostoji mnogo ljudi koji su veoma zainteresovani za pitanja životne sredine na lokalu u Srbiji, da daju svoj doprinos, ali sve to završi na nivou da opštine ne obezbede opremu, kontejnere, usluge, a to je izvor frustracije kod ljudi i dovodi do negativne reakcije ili čak potpunog odsustva reakcije društva. Potreban je sistem u kom, s jedne strane, imate državu, vladu i lokalne samouprave koje čine nešto, a zatim će i ljudi reagovati, to je dvosmerna akcija - zaključuje Šmit.\nMihailo Crnobrnja, profesor emeritus Fakulteta za ekonomiju, finansije i administraciju FEFA, istakao je da je problem nemoguće rešiti bez svih relevantnih faktora, privrede, društva i države.\n- Privreda je dosta uradila u poslednjih 30 godina preko koncepta društveno odgovornog poslovanja. Država pokušava, ali nema mnogo uspeha da sprovede pravila koja će voditi ka cirkularnoj ekonomiji, dok je društvo prilično inertno. Zato je obrazovanje svih uzrasta, čak i dece od četiri godine, veoma važno kako bi građani mogli da utiču na državu da donosi propise koji će štititi životnu sredinu i zakone koji će biti društveno orijentisani - zaključio je Crnobrnja.\nPREPOZNALI SMO ZNAČAJ ZELENE EKONOMIJE\nBranislav Jovanović, CSR menadžer u Banca Intesa, istakao je da je matična grupacija Intesa Sanpaolo iz Italije prepoznala značaj cirkularne ekonomije i činjenicu da do promene globalnog ekonomskog modela može doći samo primenom novih tehnologija. „Baš iz tog razloga otvoren je i Inovacioni centar, koji se bavi razvojem cirkularne ekonomije, a opredeljena su i posebna sredstva namenjena finansiranju aktivnosti malih i srednjih preduzeća, velikih korporacija ali i startapova koji će se baviti primenom inovativnih tehnoloških rešenja u procesu prevazilaženja linearnog ekonomskog modela“, dodao je Jovanović.\nFokus društveno odgovornog delovanja Banca Intesa na domaćem tržištu jeste odgovorno finansiranje. „Lokalni model finansijske podrške podrazumeva primenu kompleksnog sistema analize socio-ekoloških rizika u kreditnom procesu, preventivno delujući na potencijalnu štetu za društveno okruženje i životnu sredinu, a koja može nastati od finansirane delatnosti klijenta. Osim toga, tržištu nudimo proizvode koji se bave različitim aspektima zelene ekonomije, kao što su finansiranje ulaganja u energetsku efikasnost. U poslednje vreme relaksiramo uslove tog kreditiranja sa ciljem da postanu dostupniji što širem sloju klijenata, što je svakako jedan od fundamentalnih načina da finansijskom podrškom omogućimo kako održiv rast domaće ekonomije tako i dugoročnu dobrobit društva u celini“, zaključio je Jovanović.\nSlobodanka Cucić, menadžerka korporativnih poslova „Apatinske pivare Molson Coors“, istakla je da se pivara preko praktičnog rada na festivalima i kampanjom „Reciklirajte i vi“, koja traje već 10 godina, bavi edukuacijom potrošača o ponovnoj upotrebi PET ambalaže i limenki.\n- To radimo u saradnji sa Fakultetom primenjene umetnosti, sa čijim studentima od ambalaže pravimo skulpture i umetnička dela - dodala je Cucićeva.\nPri samom procesu proizvodnje piva dobija se treber, koji se ranije tretirao kao otpad, ali u poslednjih nekoliko godina postaje stočna hrana. Godine 2016. pivara je pustila u rad Postrojenje za preradu otpadnih voda, projekat vredan više od 11 miliona evra. Preradom otpadne vode koja se genreše tokom proizvodnje piva, voda se vraća u prirodu istog kvaliteta kojeg je bila kada smo je iz nje uzeli, a dobija se i biogas , zahvaljujući kome je smanjena potreba za snabdevanje prirodnim gasom za 7 do 15 odsto, kao i mulj koji se koristi za đubrivo.\n- Globalno, kompanija ima 12 pivara koje ne proizvode otpad, to jeste recikliraju otpad u potpunosti, a to je sistem kojem teži i kompanija na domaćem tržištu - zaključila je Cucićeva.


JP ’’ŠUME REPUBLIKE SRPSKE’’ŠUMSKO GAZDINSTVO ’’MAGLIĆ’’ FOČA\nLovište ’’Bakić’’ kojim gazduje Javno preduzeće ’’Šume Republike Srpske’’ preko Šumskog gazdinstva ’’Maglić’’ Foča, nalazi se u jugoistočnom delu Republike Srpske!\nDragan Mišić i upravnik lovišta Bojan Paprica sa odstreljenim medvedom\nLovište ’’Bakić’’ kojim gazduje Javno preduzeće ’’Šume Republike Srpske’’ preko Šumskog gazdinstva ’’Maglić’’ Foča, nalazi se u jugoistočnom delu Republike Srpske, na teritoriji opštine Foča. Lovište je brdsko-planinskog tipa sa nadmorskom visinom od 370 do 2.238 metara i obuhvata površinu od 78.884 hektara. Podeljeno je na privredni i sportski deo. Privredni deo lovišta isključivo je namenjen za komercijalni lov, dok u sportskom delu love članovi matičnog Lovačkog udruženja ’’Bakić’’ iz Foče, sa kojim ŠG ’’Maglić’’ ima potpisan Ugovor o poslovno-tehničkoj saradnji.\nPored povoljnih geografskih i klimatskih uslova, jedna od osnovnih karakteristika lovišta je bogatstvo i raznovrsnost lovne faune, što je uticalo na znatnu razvijenost lovnog turizma i ostvarivanje određenih prihoda, neophodnih za dalja ulaganja u lovstvo. Pored brojne i stabilne populacije srne, divlje svinje, divokoze i vuka, posebnu dragocenost lovišta predstavlja stabilna populacija velikog tetreba i medveda, koji se nalaze u lovno-turističkoj ponudi. Imajući to u vidu, jasno je da lovište ’’Bakić’’ predstavlja veoma poželjnu i privlačnu lovnu destinaciju, ne samo za lovce-turiste iz Republike Srpske, odnosno BiH, nego i iz brojnih evropskih zemalja, tačnije iz Srbije, Crne Gore, Hrvatske, Slovenije, Austrije, Nemačke, Slovačke, Engleske, Škotske, Danske, Španije, Rusije....\nDragan Mišić i Bojan Paprica posle uspešnog lova na vuka\nVeliki tetreb je naša najveća šumska koka i jedna od najlepših ptica na evropskom kontinentu. Naseljava velike, guste, stare i malo osvetljene četinarske i mešovite šume, koje se nalaze iznad 1.000 metara nadmorske visine, gde su mu obezbeđeni preko potrebni mir i dovoljna količina hrane, pre svega razne vrste jagodičastog voća. Prema podacima Stručne službe lovišta ’’Bakić’’, brojno stanje ove atraktivne vrste divljači iznosi 120 jedinki, a shodno Godišnjem planu gazdovanja lovištem, u toku jedne lovno-turističke sezone, odstreli se do devet jedinki muškog pola.\nImpozantan je podatak, da korisnik lovišta gazduje stabilnom populacijom mrkog medveda od 29 jedinki, od kojih se u toku jedne lovno–turističke sezone odstreli do pet. U privrednom delu lovišta, nalaze se tri visoke zatvorene čeke (tip ’’Romanija’’) sa uređenim mrciništima, gde se pored medveda, lovi i vuk. Brojnost populacije vuka kao dominantnog predatora i veoma atraktivne vrste divljači, iznosi 25 jedinki sa godišnjim planom odstrela od pet do deset primerka. Takođe, u cilju održavanja brojnosti populacije vuka na optimalnom nivou, na ovu vrstu divljači organizuju se i grupni lovovi.\nNeodoljivi ambijent lovišta ’’Bakić’’: Miroslav Paluška sa odstreljenom divokozom\nBrojnost populacije divokoze je u stalnom porastu i trenutno iznosi 60 jedinki, tako da su planovi odstrela veoma racionalni i iznose svega četiri jedinke na godišnjem nivou. Naime, jedan od prioritetnih ciljeva korisnika lovišta je da obnovi fond ove vrste divljači, koja je znatno stradala tokom građanskog rata u BiH u periodu od 1992-1995. godine, odnosno da uspostavi zdravu i kvalitetnu populaciju, usaglašenu sa ekonomskim kapacitetom lovišta, koja će dati što veći broj grla jake trofejne vrednosti.\nGabriel Lindovsky i Bojan Paprica posle uspešnog lova\nKada je u pitanju divlja svinja, brojnost populacije ove vrste divljači iznosi 280 jedinki, dok se u toku jedne lovno-turističke sezone odstreli do 120 jedinki različite polne, starosne i trofejne strukture. Pored pojedinačnog lova sa visoke čeke, na ovu atraktivnu vrstu divljači, organizuju se i grupni lovovi uz pomoć dobro obučenih i iskusnih lovačkih pasa goniča.\nSrna je najbrojnija vrsta krupne divljači u lovištu ’’Bakić’’, čija brojnost iznosi 1.050 jedinki. Shodno Godišnjem planu gazdovanja lovištem, u toku jedne lovno-turističke sezone odstreli se do 74 srndaća i u zavisnosti od želje lovca-turiste, lov na ovu vrstu divljači se organizuje na dva načina – u pojedinačnom lovu sa visoke čeke ili pretragom terena, odnosno ’’piršom’’.\nLovište ’’Bakić’’ raspolaže brojnom populacijom ’’crne divljači’’\nSpecifičnost lovnog turizma kao značajne privredne delatnosti, zasniva se na zadovoljavanju određenih potreba lovaca-turista, pre svega lova na određene vrste divljači, kao i odgovarajućeg smeštaja i ishrane. Imajući to u vidu, Šumsko gazdinstvo ’’Maglić’’ Foča raspolaže sa tri lovačke kuće i pet upravnih zgrada, smeštenih u prirodnom ambijentu, sa smeštajnim kapacitetima od osam do 20 ležajeva. U zavisnosti od želja lovaca, u objektima se služe i razni specijaliteti, počev od jela ispod sača, lovačkog gulaša, domaćeg sira i kajmaka, pršuta i sl. Dokaz ozbiljnog i dobrog rada u ovom lovištu je i to što se skoro svi gosti ponovo vraćaju u nove lovove i nova druženja.


KLINTONOVA : SAD I EU ĆE "POMOĆI SRBIJI" !\nBroj pregleda : 6714053\nVašington -- Državna sekretarka SAD Hilari Klinton potvrdila nakon sastanka s visokom predstavnicom EU za spoljnu politiku i bezbedbost, da će za 10 dana posetiti Beograd. Iako niko od srpskih najviših zvaničnika ne odgovara na pitanje ko je i kada pozvao Klintonovu da poseti Beograd i posredu je ( u čemu ?), sve je jasno bilo i pre dve nedelje kada je Bela kuća objavila da državna sekretarka SAD kreće uskoro na na tkzv. " Balkansku turneju". Dakle SAD su se pozvale same da posreduju u rešavanju Kosovskog problema i jasno je šta se može očekivati !\nOsim Beograda, Hilari Klinton posetiće i Prištinu. Uoči posete, državna sekretarka SAD rekla je da je na liderima dve strane da donesu odluke o svojoj budućnosti. na je navela i da su SAD i EU spremne da pomognu kako bi Beograd i Priština postigli dogovor, kakav to niko ne zna !\nVisoka predstavnica Evropske unije Ketrin Ešton rekla je da i Srbija i Kosovo imaju evropsku budućnost i da je veoma važno to što SAD i EU rade zajedno na budućem dijalogu Beograda i Prištine.\nNi ona, međutim, nije precizirala kakvu će ulogu SAD i Evropa imati u pregovorima.\nPolitika piše, pozivajući se na svoje izvore, da EU očekuje od kosovskog rukovodstva da pokaže političko liderstvo i uprkos ostavci Fatmira Sejdijua stupi u razgovore sa Beogradom što pre. Međutim, piše Politike, ne isključuje se mogućnost da stvari krenu drugim tokom ukoliko bi kriza u Prištini dovela do novih opštih izbora. U tom slučaju bi početak dijaloga kasnio nekoliko meseci.\n"Želimo da vidimo napredak u vezi sa Srbijom i Kosovom. SAD i EU u potpunosti razumeju važnost onoga sto je predsednik Tadić postigao sa rezolucijom i podrške koju je pružio premijer Tači radi rešavanja problema", poručila je Ketrin Ešton.\nAmerička državna sekretarka Hilari Klinton kaže da se raduje predstojećoj poseti Beogradu i Prištini.\n"Sjedinjene države i Evropska unija su radile i radiće zajedno. U Beogradu i Prištini razgovoraću, ne samo sa liderima, već i građanima, jer je važno da i Srbi i ljudi s Kosova imaju u vidu taj cilj. Oni će morati da reše neke ozbiljna pitanja, a SAD i EU su spremne da posreduju u dijalogu i pomognu da dve strane dođu do sporazuma. U konačnom, na liderima je i narodima da odluče o svojoj budućnosti", kazala je Klontonova.\nU međuvremenu, ambasador Velike Britanije u Beogradu Stiven Vordsvort rekao je da očekuje da će veoma brzo uslediti naredni korak Srbije na putu ka Evropskoj uniji.\n"Želimo da vidimo napredak u oktobru, ali oko toga treba da se složi svih 27 članica Evropske unije", kazao je Vordsvort i istakao da zvanični London snažno podržava proširenje Unije i ulazak Srbije u evropsku porodicu.


Info Bijeljina - Vučić pobijedio u Beogradu i još tri grada\nVučić pobijedio u Beogradu i još tri grada\nLista "Aleksandar Vučić - Zato što volimo Beograd" pobjednik je beogradskih izbora, podaci su Gradskog izbornog odbora i agencije ISPSOS na temelju uzoraka od 18,6, odnosno 90,6 posto obrađenih glasova.\nS 45 posto osvojenih glasova SNS će u Skupštini Grada Beograda imati 64 od 110 odbornika, pokazuju prvi preliminarni neslužbeni rezultati IPSOS-a na uzorku od 90,6 posto glasova.\nUz SNS i njihova 64 odbornika, u Skupštini Beograda lista bivšega gradonačelnika Dragana Đilasa s 18,8 posto osvojenih glasova imaće 26 mandata, dok je nekadašnji vaterpolski reprezentativac i gradonačelnik Novog Beograda Aleksandar Šapić osvojio 9,1 posto glasova i može računati na 12 odbornika.\nIzborni prag od pet posto prošla je i lista Socijalistička partija Srbije - Jedinstvena Srbija (SPS-JS) srbijanskog šefa diplomatije Ivice Dačića i gradonačelnika Jagodine Dragana Markovića Palme sa 6,1 posto glasova koji im donose osam odborničkih mandata.\nIzborni debakl neočekivano je doživjela lista na čelu s oporbenom Demokratskom strankom osvojivši tek 2,2 posto glasova, radikali Vojislava Šešelja (SRS) imaju 2,4 posto, a lista pokreta Dosta je bilo-Dveri 3,9 posto.\nGrađanska inicijativa Ne davimo Beograd osvojila je 3,5 posto glasova, a za listu medijske atrakcije prošlogodišnjih predsjedničkih izbora u srbiji Ljubišu Preletačevića Belog glasovalo je 2,4 posto izašlih na izbore, pokazuju neslužbeni preliminarni rezultati lokalnih izbora u Beogradu.\nGradska izborna komisija (GIK) saopštila je u nedelju oko 23 sata da je na temelju 18,6 posto obrađenih biračkih mjesta SNS osvojio 46,26 posto glasova, SPS-JS 6,35 posto, Aleksandar Šapić 8,25, Dragan Đilas 18,09, građanska inicijativa "Ne davimo Beograd" 3,27 posto, a koalicija Dveri-DJB 3,6 posto glasova.\nOstale liste osvojile su znatno manje, saopštio je novinarima predsjednik GIK-a Zoran Lukić.\nKandidat za gradonačelnika Dragan Đilas nazvao je jučerašnje beogradske lokalne izbore "najnepoštenijim do sada" i najavio poziv za buduće parlamentarne izbore.\n"Mi ćemo od sutra pozvati sve ljude koji žele promjene da se pripremimo za izbore, vjerojatno 2020. godine, ali možda i ranije", rekao je Đilas u svom izbornom stabu.\nVođa SNS-a i srbijanski šef države Aleksandar Vučić proglasio je sinoć apsolutnu pobjedu Srpske napredne stranke i na današnjim lokalnim izborima u Boru ( 60,03 posto), Arnađelovcu (59 posto) i Sevojnu (62,02 posto).\n"Pokazalo se istinsko i demokratsko lice Srbije", rekao je večeras Vučić novinarima u štabu SNS-a, pozivajući se uzorak od 85 posto izišlih na izbore.


Tehnološki lideri predstavili rješenja za jačanje poslovne zajednice - Akta.ba\n16.10.2020. 14:08 / Izvor: Akta.ba\nU prostorijama LANACO Tehnološkog centra jučer su putem direktnog prenosa održane su dvije značajne konferencije: "Tech Hosted by LANACO" koja se održala šestu godinu za redom i "Retail Beyond Digital", koja se održala po prvi put u Evropi.\nNajveća multivendorska konferencija u Bosni i Hercegovini, "Tech Hosted by LANACO" i ove godine okupila je stručnjake iz oblasti IT industrije i najveća imena u oblasti tehnoloških inovacija, koji su predstavili rješenja iz oblasti mašinskog učenja, vještačke inteligencije, bezbjednosti i sistema upravljanja podacima. Konferencija je bila održana pod sloganom "Go Beyond Digital", na kojoj su učestvovali predstavnici javnih i privatnih sektora, koji žele da uz pomoć savremenih tehnologija unaprijede svoje poslovanje.\nDrugi događaj, pod nazivom "Retail Beyond Digital", održan je po prvi put u Evropi, gdje su predstavnici globalnih kompanija, kao što su Under Armour, Craft.Co, Bain&Companyi drugih, prezentovali najbolje poslovne prakse i rješenja za digitalni razvoj poslovanja u lancima distribucije.


Udruženje "I ja se pitam"poziva gradsku vlast da se izjasni o načinu organizovanja javne rasprave o budžetu za 2022. - Televizija Leskovac\nUdruženje građana „I Ja se Pitam“ poziva gradsku vlast da se izjasni na koji način planira da organizuje javnu raspravu o budžetu. Podsećamo da je statutom grada i zakonom o lokalnoj samoupravi predviđeno da javna rasprava traje najmanje 20 dana, a da još uvek nema najave na koji način i gde kao građani ili organizacije možemo da učestvujemo u njoj.\nKao zainteresovani građani tražimo od vlasti da javno objavi predlog budžeta za 2022. godinu i jasno predstavi prihodne stavke, kao i projekte koji su planirani za narednu godinu u njemu.\nOčekujemo da građani koji plaćaju organe i funkcionere vlasti imaju uvid u to šta se planira, kao i da se omogući kritička rasprava o planiranom načinu trošenja javnih sredstava za narednu godinu.\nPodsećamo gradsku vlast i građane da svaki zaposleni u Leskovcu, po poslednjim podacima o prosečnoj neto zaradi mesečno, u budžete republike i grada izdvaja u proseku između 3 i 4 hiljade eura godišnje, pa stoga zahtevamo da budžet prođe javnu ocenu i da služi interesima svih građana, a ne pojedinaca ili pojedinih političkih partija.\nTags: budžet, I ja se pitam, javna rasprava, Udruženje građana\nSedamnaest vatrogasaca gasilo požar u Moravskoj ulici, izgoreo magacin pogrebne opreme


Norčič Štamcar: Proširenje ka Zapadnom Balkanu važnije nego ikada - European Western Balkans\nMateja Norčič Štamcar; Foto: Delegacija EU u Srbiji\nBEOGRAD – Unija ne želi nestabilnost u regionu. Put Beograda i Prištine ka Evropskoj uniji zavisi od uspotavljanja normalizacije odnosa, kaže zamenica šefa Delegacije EU u Srbiji Mateja Norčič Štamcar.\nNorčič Štamcareva je na konferenciji Odbora Skupštine Srbije za evropske integracije rekla danas da je istorijski trenutak da Beograd i Priština reše problem “jednom za svagda”, navodeći da status kvo nije rešenje.\n“Evropska unija i sve države članice su mnogo puta pozvale Kosovo da odmah povuče takse (na srpsku robu) kako bi se vratili dijalogu. Smatramo da za dijalog ne postoji alternativa. Ove takse stoje Kosovu na putu ka EU”, kaže ona.\nNorčič Štamcareva ističe da je proširenje ka Zapadnom Balkanu sada važnije nego ikada i da je u interesu Unije da obezbedi stabilnost i prosperitet u svom direktnom susedstvu.\n“Naš cilj je da izbegnemo uvođenje nestabilnosti, a da izvezemo stabilnost. Ako investiramo u Zapadni Balkan, investiramo u stabilnost i bezbednost cele Evropske unije”, kaže Meteja Norčic Štamcar.\nOna smatra da je na Zapadnom Balkanu neophodan proces transformacije u kome će društva napredovati, to se već dešava, ali da posao još uvek nije završen.\n“Može da se kaže da su svi naši partneri napredovali tokom ovih godina, ali različitim brzinama i intenzitetom. Srbija i Crna Gora su najdalje otišle u tome. 2018 godine je Severna Makedonija dobila zeleno svetlo i napredovala, kao i Albanija. Nadamo se da će u junu 2019. godine na sastanku saveta svi dobiti zeleno svetlo”, kaže Norčić Štamcareva i dodaje da u reformama takođe napreduju BiH i Kosovo i Metohija.\nZamenica šefa delegacije EU podvlači da proces evropskih integracija zavisi od zasluga svake zemlje pojedinačno,a ali da sve one treba da se bave problemima koji postoje u vladavini prava i borbi protiv korupcije, ali i rešavanju nasleđa prošlosti.\n“Region mora da pokaže da je spreman da preuzmu kontrolu nad svojom sudbinom, da prevaziđe probleme i da bude deo zajedničke budućnosti u EU. EU je spremna da nastavi s političkom i finansijskom podrškom našim partnerima sa Zapadnog Balkana”, zaključuje zvaničnica Delegacije, dodajući da su parlamenti stubovi demokratije i da tu treba da se odvija debata.\nEWB 13. 05. 2022. 13. 05. 2022.


Briljantni Totenhem, nemilosrdni "građani" i tužni "milioneri" [VIDEO] - Sportska centrala\nBriljantni Totenhem, nemilosrdni „građani“ i tužni „milioneri“ [VIDEO]\n1 nov 2017. 23:07\nOdigrano je osam utakmica 4. kola Lige šampiona u grupama E, F, G i H.\nTotenhem je razbio madridski Real i već sada se plasirao u nokaut fazu s obzirom na kiks Dortmunda u susretu sa APOEL-om. „Milioneri“ su izborili samo mršavih 1:1 u susretu sa šampionom Kipra i praktično izgubili sve šanse za plasman u osminu finala.\nDele Ali je blistao u pobedi londonskog kluba, postigao je dva gola, dok je Eriksen jednom savladao golmana Kasilju.\nU grupi E Liverpul je bez većih problema izašao na kraj sa Mariborom, a pobeda je mogla da bude i ubedljivija da je Milner realizovao jedanaesterac. Šansu na ovoj utakmici dobio je i Marko Grujić koji je na terenu proveo poslednjih pet minuta umesto Roberta Firmina.\nSevilja se donekle iskupila za debakl u Moskvi pre dve nedelje, iako je u poslednjih desetak minuta strepela za pobedu. Španski klub ima dva boda više od Spartaka, ali i slabiji međusobni duel sa ruskim šampionom.\nSpektakularan meč odigrali su Napoli i Mančester Siti, koji je i posle ovog gostovanja zadržao maksimalan učinak. Napolitanci su vodili, kasnije uspeli i da izjednače, ali su „građani“ preko Aguera i Sterlinga izborili trijumf i plasman u osminu finala. Sigurnu pobedu izvojevao je i Šahtjor, iako je Fejenord prvi poveo.\nKonačno, u grupi G Bešiktaš je za korak bliži plasmanu u osminu finala, a za to mu je potreban jedan bod u poslednje dve utakmice. Porto je ne samo osvojio važne bodove u duelu sa Lajpcigom, već ima i bolji međusobni duel sa nemačkim klubom koji je pre dve nedelje trijumfovao rezultatom 3:2.\nLiverpul – Maribor 3:0 (0:0)\nSalah 49′, Džan 64′, Staridž 90′\nSevilja – Spartak Moskva 2:1 (1:0)\nLengle 30′, Banega 59′ – Ze Luis 78′\nTabela: Liverpul 8, Sevilja 7, Spartak Moskva 5, Maribor 1\nNapoli – Mančester Siti 2:4 (1:1)\nInsinje 21′, Žoržinjo 62’pen – Otamendi 34′, Stouns 48′, Aguero 69′, Sterling 90’+2′\nŠahtjor – Fejenord 3:1 (2:1)\nFereira 14′, Marlos 17′, 68′ – Jorgensen 12′\nTabela: Mančester Siti 12, Šahtjor 9, Napoli 3, Fejenord 0\nBešiktaš – Monako 1:1 (0:1)\nTosun 54’pen – Roni Lopes 45’+1′\nPorto – Lajpcig 3:1 (1:0)\nErera 13′, Pereira 62′, 90’+3′ – Verner 48′\nTabela: Bešiktaš 10, Porto 6, Lajpcig 4, Monako 2\nTotenhem – Real Madrid 3:1 (1:0)\nAli 27′, 56′, Eriksen 65′ – Ronaldo 80′\nBorusija Dortmund – APOEL 1:1 (1:0)\nGerero 29′ – Pote 52′\nTabela: Totenhem 10, Real Madrid 7, Borusija Dortmund 2, APOEL 2\nFudbalZile- 12 jul 2020. 13:48 0\nDerbi Londona ti donosi do sada NEVIĐEN BONUS u Meridianu!\nDerbi Severnog Londona uvek privlači veliko interesovanje i van "granica" glavnog grada Engleske. Utakmica...\nZile- 12 jul 2020. 13:09 0\nDerbi Severnog Londona uvek privlači veliko interesovanje i van "granica" glavnog grada Engleske. Utakmica između Totenhema i Arsenala mnogo...\nFudbalZile- 12 jul 2020. 12:20 0\nFudbalZile- 12 jul 2020. 11:51 0\nNije se snašao u Partizanu, karijeru nastavlja u Mađarskoj\nFudbalZile- 12 jul 2020. 10:45 0\nJoš jedan srpski fudbaler pokušaće da nađe sreću u šampionatu Mađarske. Savo Milošević je doneo odluku da se nijedan...


BTC $63.357 +2,22%\nETH $3.807 +1,70%\nXRP $1,09 +0,58%\nBCH $612 +0,98%\nEOS $4,45 -0,08%\nDOGE $0,24 -4,24%\nBitmain je sada vredan 15 milijardi dolara nakon što je zatvorio predprodaju inicijalne javne ponude (IPO), uz podršku izuzetnih investitora Tencent-a i Softbank-a.\nBitmain je sada vredan 15 milijardi dolara nakon što je zatvorio predprodaju inicijalne javne ponude (IPO), uz podršku izuzetnih investitora, objavio je “QQ News” 4. avgusta.\nUgovor o novom finansiranju, za koji se navodi da je zatvoren u subotu, uključuje ulaganja od kineskog konglomerata Tencent i japanskog Softbank-a, drugog tehnološkog giganta koji ima 15% udela u vlasništvu Ubera.\nTencent , u međuvremenu, razvija kinesku dominantnu društvenu medijsku platformu VeChat, koja ima preko milijardu globalnih korisnika i premašila je tržišnu vrednost Fejsbuka za 72 milijarde dolara u martu ove godine.\nPrema KK-u, Bitmain planira da objavi svoj IPO na berzi u Hong Kongu u septembru ove godine, po procenjenoj vrednosti od 30 milijardi dolara. Kao što je prethodno izveštavao Cointelegraph, izvršni direktor kompanije Bitmain Jihan Vu nagovestio je o planovima za IPO početkom juna.\nU februaru 2018. Bitmain je navodno držao 70-80 odsto svetskog tržišta za hardvere za rudarenje bitkoina i imao je između 3 i 4 milijarde dolara u operativnim profitima u 2017. godini - više od proizvođača američke grafičke procesorske jedinice Nvidia.\nKrajem jula, Fortune je objavio da je Bitmain zaradio oko milijardu dolara neto dobiti u prvom tromesečju 2018. godine, istog meseca zatvorio je finansiranje serije B sa 300-400 miliona dolara i uvećao svoju vrednost do 12 milijardi dolara.\nU međuvremenu, još jedan kineski kripto-rudarski gigant, Canaan Creative, planira da pokrene sopstveni IPO - takođe na Hongkonškoj berzi.\nBitmain je otkrio da će izgraditi blokčein data centar i rudarski objekat u Teksasu u vrednosti od 500 miliona dolara, u sklopu njegove ekspanzije na tržište SAD-a, nadajući se da će početi operacije centra do početka 2019. godine.


demografska slika - Radio-televizija Unsko-sanskog kantona\nSve vijesti koje uključuju pojam: demografska slika\nINICIJATIVU VILDANE ALIBABIĆ PODRŽALA VLADA USK-A\nBIHAĆ, 24. januara - Ovo je jedan od načina da se poboljša demografska slika, stimuliše natalitet i spriječi odlazak na koji se sve više odlučuju cijele porodice. Imajući to u vidu , inicijativu je podržala Vlada USK-a, a sljedeći korak u tom pravcu bit će izmjena i prilagođavanje zakonskih propisa.\nPASOŠ I DEMOGRAFSKA SLIKA: TRAŽEĆI BOLJI ŽIVOT IZVAN GRANICA BIH...\nUSK, 8. jula - Tokom dvije godine bolji život, izvan granica BiH, našlo je 30 hiljada građana Unsko-sanskog kantona. Potvrđuje to broj izdatih potvrda o nekažnjavanju, samo do januara ove godine. Brojka onih koji odlaze s vremenom je sve veća. Frapantne i poražavajuće podatke o odlascima stanovnika USK, donosi ...


Sarajevski specijalci podržali komesara Halilovića: Imamo bolje uvjete za rad, želimo da ostane - Bportal.ba - Najvažnije vijesti iz BiH\n“Napominjemo da je u proteklom periodu, odnosno otkad se na čelu Uprave policije MUP-a KS nalazi policijski komesar Mevludin Halilović, došlo do pozitivnih pomaka u našem radu. Posebno ističemo spajanje dviju jedinica u Sektor za policijsku podršku MUP-a KS u cilju što efikasnijeg djelovanja navedenih jedinica, zatim materijalno-tehničkom opremanju Sektora za policijsku podršku u vidu opreme i to nabavke novih službenih vozila, vatrenog oružja – dugih cijevi, taktičkih prsluka, pancirnih ploča, kao i druge opreme koja je neophodna u obavljanju naših poslova i zadataka. Također, napominjemo da je u navedenom vremenu došlo i do pozitivnih pomaka u vidu unapređenja policijskih službenika kroz redovno unapređenje u viši čin, kao i u zasnivanju radnog odnosa za nove policijske službenike uz primjetno zadovoljstvo policijskih službenika”, navode u pismu.\n“Pored navedenog, po naredbi policijskog komesara Jedinica za podršku MUP-a KS je dodatno pojačala prisustvo na terenu u vidu patrolne djelatnosti, kontrolnih punktova na području Kantona Sarajevo, što je u znatnoj mjeri poboljšalo sigurnosnu situaciju i stvorilo sigurno okruženje za građane Kantona Sarajevo.\nU vezi sa svim navedenim, kao i mnoštvom drugih stvari, pružamo bezrezervnu podršku policijskom komesaru Mevludinu Haliloviću te se nadamo njegovom ostanku na čelu Uprave policije i stvaranju još boljih uslova za naš rad”, zaključuje se u saopćenju.\nOznačeno: mevludin halilovic, mup ks\nPosted on 22. Oktobra 2018. 22. Oktobra 2018. Author Minea BB\nU prvom intrevjuu nakon izbora koji je dao za portal Faktor.ba., predsjednik SDA Bakir Izetbegović, između ostaloga, govorio je i o predsjedniku Naroda i pravde Elmedinu Konakoviću. „Konaković je dobio priliku da bude premijer Kantona Sarajevo, ali je očito sve vrijeme imao podmukao plan, podrivao i prozivao SDA, penjao se preko leđa stranačkih kolega i […]\nVIDEO U Orašcu izviždane Ana Brnabić i Željka Cvijanović


Niški mediji izveštavaju uglavnom u interesu vlasti i političara - Vladavina prava - Dnevni list Danas\nPočetna » Društvo » Vladavina prava » Niški mediji izveštavaju uglavnom u interesu vlasti i političara\nViše od 5.000 građana Niša se uključilo u inicijativu Odbora za ljudska prava za unapređenje javnog informisanja preko medijskih konkursa\nGrađani Niša u velikoj meri shvataju značaj javnog informisanja i veoma su zainteresovani da im lokalna samouprava omogući da utiču na to za koje teme i kakav pristup izveštavanju treba opredeliti njihov novac na konkursima za sufinansiranje medijskih projekata od javnog interesa, pokazali su anketa, peticija i druge aktivnosti Odbora za ljudska prava, koji je pre više meseci pokrenuo tu vrstu inicijative.\n0Piše: Z. Miladinović 21. avgusta 2020. 10.17 Izmenjeno: 11.33\nCilj inicijative „Budimo informisaNI“ je da Grad Niš pre raspisivanja konkursa organizuje javno izjašnjavanje građana o tome šta smatraju temama od interesa za njihov život, a koje bi opredeljivalo sadržaj konkursa, kao i izbor tema kojima bi mediji aplicirali.\nU poslednjih šest godina, od kada postoji konkursno sufinansiranje medija, na konkursima u Nišu podeljeno je oko tri miliona evra (348.290.650 dinara), a građani nisu nikada pitani kakve medijske sadržaje žele za svoj novac.\n– Iako smo, zbog epidemiološke situacije, radili uglavnom samo onlajn, informacije su doprle do više od 50.000 ljudi, a više od 5.000 građana se preko veb aplikacije i Fejsbuka uključilo u našu inicijativu. Do sada je nešto manje od 250 građana podržalo inicijativu za uvođenje mehanizma za njihovo sistemsko uključivanje u definisanje javnog interesa u lokalnom javnom informisanju, koje se u velikoj meri finansira preko ovih konkursa, a oko 200 je iznelo svoje mišljenje o tom informisanju i predložilo teme koje bi da gleda, sluša i čita. Inicijativa još traje i nastavljamo sa zagovaranjem ovog mehanizma, koje podrazumeva i neku vrstu edukacije građana – kaže Dragan Đorđević, predsednik Odbora, koji ovakav projekat realizuje uz finansijsku podršku Vlade Velike Britanije, a kao deo programa „Podrška građanskom aktivizmu u zajednici“, koji sprovode British Council i Trag fondacija.\nPrema dosadašnjim rezultatima ankete Odbora, na pitanje koliko su upoznati „sa konceptom javnog interesa u medijima i sa konkursima za sufinansiranje medijskih sadržaja od javnog interesa“, čak 41,5 odsto ispitanika je odgovorilo – nimalo, a 23,2 odsto – pomalo.\nJedna trećina je kazala da je to „osrednje“ (12,2 odsto), „prilično“ (13,4 odsto) i „u potpunosti“ (8,5 odsto).\nOdgovarajući na pitanje: u čijem interesu dominantno izveštavaju lokalni mediji, više od polovine (51,9 odsto) smatra da je to u interesu vlasti, a četvrtina (25,9 odsto) da je to u interesu političara uopšte, dok svega 4,9 odsto veruje da je to čine u interesu građana.\nManje od petine smatra da je to u interesu „kompanija i privrednika“, „estrade“ i nekih drugih grupacija.\nNa pitanje: na koji način niški mediji izveštavaju o temama od interesa za građane, ubedljivo najviše anketiranih (40,2 odsto) smatra da „propagiraju stavove i interese vladajuće stranke, funkcionera i organa, kroz navijačko izveštavanje“, a nešto manje (23,2 odsto) da „promovišu aktivnosti organa i funkcionera“.\nJedna petina (22 odsto) smatra da ovi mediji samo prenose opšte informacije o temama o interesa za građane, bez davanja konteksta i analize, a svega 4,9 odsto ocenjuje da oni analitički, kritički i istraživački izveštavaju o problemima u radu nadležnih organa.\nNa pitanjima u anketi vezanim za „razvoj demokratije“, najveći broj ispitanika (42,9 odsto) je kazao da mu u lokalnim medijima nedostaju teme vezane za korupciju i borbu protiv nje.\nI prilikom predlaganja tema o kojima bi „u lokalnim medijima trebalo da bude više informacija“, ispitanici su predložili temu korupcije, partokratije, načina trošenja lokalnog budžeta, transparentnosti rada lokalne samouprave, učešća građana u donošenju odluka, kontroli rada organa uprave, dostupnosti rada lokalne samouprave manjinskim grupama, pravu na rad i sindikalnim pravima.\nU grupi anketnih pitanja vezanih za privredu i komunalnu infrastrukturu, ubedljiva većina ispitanika je kazala da nije dovoljno informisana o ekonomskim merama, kontroli trošenja javnog novca, transparentnost trošenja novca poreskih obveznika, zaposlenosti, programima i projektima za podršku privredi i poljoprivredi ili ulaganjima u infrastrukturu.\nIspitanici su kao teme koje su nedovoljno obrađene u medijima između ostalog predložili preduzetništvo kod mladih, socijalno preduzetništvo, podršku poljoprivrednim proizvođačima, zadrugarstvo, dugovanja i ulaganja grada, ilegalnu gradnju i investitorski urbanizam, alternativni način grejanja, gradnju parkinga i zelenih površina, razvoj i očivanje gradskog jezgra ili zaštita potrošača od samovolje javnih preduzeća.\nNajveći broj anketiranih ocenjuje da je nimalo ili vrlo malo informisana o funkcionisanju zdravstvenog sistema, pravima i mogućnostima za ostvarivanje zdravstvene zaštite i pravima pacijenata, kao i stanju životne sredine u gradu.\nOni kao teme iz ove oblasti vide višemesečno čekanje na neke veoma bitne dijagnostičke procedure, problem zakazivanja preko IZIS sistema, stigmatizaciju vezanu za određena zdravstvena stanja, rad i opremljenost primarnih ambulanti, neprilagođenost zdravstvenog sistema osobama sa invaliditetom, zagađenje vazduha, vode i zemljišta, potrebu smanjenja nivoa zagađenja iz lokalnih fabrika ili sudbinu gradske deponije.\nU grupi pitanja vezanih za društveni razvoj, nauku, obrazovanje, kulturu i turizam, ispitanici su ocenili da bi lokalni mediji između ostalog trebalo temeljnije da izveštavaju o teškim uslovima rada u privatnom sektoru, mobingu, nasilju nad ženama i vršnjačkom nasilju, uslovima rada u školama, tehničkoj opremljenosti osnovnih i srednjih škola, izazovima e- obrazovanja, modernizaciji obrazovnog procesa, obrazovanju odraslih i prekvalifikacijama, programima podrške naučnim radnicima, finaniranju kulturnih institucija, razvoju alternativne kulturne scene, statusu samostalnih umetnika, medijskoj pismenosti i informatičkoj bezbednosti.\nČak dvotrećinska većina ispitanika (65,9 odsto) smatra da lokalna vlast „ništa“ nije učinila da građane upozna sa konceptom konkursnog sufinansiranja medijskih projekata od javnog interesa, a još skoro petina (18,3 odsto) da je to činila „pomalo“. Niko od anketiranih ne smatra da je lokalna samouprava to učinila „u potpunosti“, a 12,3 odsto da je činila „osrednje“ (8,5 odsto) i „prilično“ (3,7 odsto).\nAktuelna vlast, izvestavanje, Korona virus, MedijiNiš\nVakcinisano više od 1.000 vozača GSP Beograd, prijavili se i privatni prevoznici i taksisti


Prvo svetsko prvenstvo u Urugvaju - Kapiten\nPrvo svetsko prvenstvo u Urugvaju\nPublished on : 12.01.2018. 15.01.2018. Published by : Milan Pepić\nFudbal je u kratkom periodu od svog osnivanja i prve odigrane utakmice 26.12.1860. godine osvojio mnoge zemlje, da bi vremenom postao najvažnija sporedna stvar na svetu. Ono što je bilo istorijsko u razvoju fudbala i najznačajnije za njegovu popularizaciju u celom svetu jeste ideja da organizuje prvo zvanično svetsko prvenstvo u fudbalu, na kome bi snage odmerile najbolje svetske selekcije.\nPogledajte kakve se sve obične i neobične priče kriju u vezi održavanja prvog svetskog prvenstva u Urugvaju.\nKako je došlo do ideje o prvom svetskom prvenstvu\nNajzaslužniji za nastanak svetskog prvenstva je čuveni Žil Rime, predsednik FIFE (3. po redu, u periodu 1921-1954, a kasnije bio počasni predsednik) i prvi predsednik Francuskog fudbalskog saveza (1919-1949 uz pauzu od 1942-1944 zbog poznatih dešavanja u Evropi tih godina). Do 1970. godine po njemu je bio nazivan trofej pobednika na svetskom prvenstvu.\nFudbal je posle početnog interesovanja i značaja počeo da gubi na popularnosti. Jedino međunarodno takmičenje na kojem se organizovao i igrao fudbal bile su Olimpijske igre, koje su se vodile kao nezvanično svetsko prvenstvo u fudbalu.\nUjedno bilo je najavljeno da se fudbal neće igrati na narednim igrama 1932. godine u Los Anđelesu, budući da je u Americi fudbal bio gotovo marginalizovan i vladala je skoro potpuna nezainteresovanost za ovaj sport. Tada je Žil Rime došao na ideju da organizuje prvo zvanično prvenstvo koje će povratiti sjaj fudbala i povećati njegovu popularnost svuda u svetu.\nKako je izabrano mesto za prvo prvenstvo sveta\nFIFA je na Kongresu u Barseloni 18. maja 1929. godine donela odluku da prvo mesto za Mondijal i smotru najboljih fudbalskih selekcija bude Urugvaj i njegov glavni grad Montevideo.\nOdluka je doneta na osnovu dve važne činjenice: da je Urugvaj te godine proslavljao stogodišnjicu nezavisnosti, ali i da je na Olimpijskim igrama u Amsterdamu 1928. godine, ali i 4 godine ranije u Parizu, fudbalska reprezentacija ove zemlje bila olimpijski šampion.\nPrvi učesnici Mondijala\nKoliko je bilo teško organizovati prvo svetsko prvenstvo, toliko, ako ne i teže, bilo okupiti učesnike koje bi igrale na njemu. Zbog velikih trošova, ali i dužine puta (put je trajao oko 3 nedelje i većina selekcija su na brodovima “odradile” deo priprema), mnoge reprezenacije, a posebno evropske koje su morale da pređu Atlantik, su rešile da ne učestvuju. Tada je izgledalo da će učestvovati samo američke reprezentacije ili da prvenstvo neće ni biti organizovano.\nMeđutim, zahvaljujući agilnosti i rešenosti Rimea i FIFA-e to se ipak promenilo, jer je ovo bilo jedino prvenstvo za koje nisu bile potrebne kvalifikacije, dok je FIFA, uz pomoć urugvajske vlade, svim reprezentacijama koje su učestvovale platila troškove putovanja i problem je bio rešen.\nNa kraju se spisak reprezentacija popeo do brojke od 13 učesnika, među kojima su bili:\n4 evropske (Jugoslavija, Francuska, Rumunija i Belgija) i 9 američkih (Argentina, Bolivija, Brazil, Čile, Peru, Paragvaj, Meksiko, SAD i domaćin Urugvaj) koji su bili podeljeni u 4 grupe.\nCelokupno svetsko prvenstvo u Urugvaju je odigrano na samo 3 stadiona, što je gledano iz današnje perspektive gotovo nezamislivo. Preciznije, prvenstvo se prvih 5 dana igralo samo na 2 stadiona, dok najveći nije bio skroz završen.\nNaravno, ta prva utakmica na najvećem stadionu Sentenario, ili kako ga je Rime nazvao “fudbalskim hramom” projektovanog kapaciteta oko 100.000 (zbog 100.godišnjice oslobođenja), je bila rezervisana za domaćina kada je igrao protiv Perua, a na samom otvaranju stadiona bilo je oko 85.000 gledalaca.\nNa ovom stadionu je odigrano 10 od 18 utakmica na celom prvenstvu, uključujući oba polufinala i finale.\nSledeći po kapacitetu je bio stadion Gran Park Sentral, koji je u vlasništvu FK Nacional, sa 23.000 mesta, na kome je bilo odigrano 6 utamica, među kojima su bile i obe utakmice koje je reprezetacija Jugoslavije odigrala u grupi.\nPoslednji je bio stadion Positos, vlasništvo FK Penjarol, kapaciteta oko 5.000 mesta. Na njemu su bile odigrane samo 2 utakmice, ali je ovaj stadion ušao u istoriju po tome što je na njemu postignut prvi gol na svetskim prvenstvima. Učinio je to Francuz Lisjen Loran, golom u 19.minutu u utakmici protiv selekcije Meksika.\nSistem takmičenja na svetskom prvenstvu\nSistem takmičenja na ovom prvom prvenstvu je napravljen tako da su sve reprezntacije bile podeljene u 4 grupe i da su pobednici grupa automatski postali učesnici polufinala, što takođe iz današnjeg ugla deluje nezamislivo. Budući da je bilo 13 učesnika, samo jedna grupa je imala 4 selekcije, dok su u svim ostalim bile po 3.\nPre žreba bilo je poznato da će svaka grupa je imati svog nosioca, budući da su domaćin Urugvaj, zatim Argentina, Brazil i SAD bili postavljeni za nosioce i čekali svoje protivnike. Nakon žreba bio je poznat sastav svih grupa.\nPrva grupa je bila najbrojnija i ujedno jedina sa 4 učesnika, a to su bile : Argentina, Francuska, Meksiko i Čile.\nZanimljivosti vezane za utakmice ove grupe bile su :\nda je na utakmici između Argenitine i Meksika, koju je sudio bolivijski trener, bio dosuđen prvi jedanaesterac na svetskim prvenstvima, a onda nakon njega još 4 na istoj utakmici.\nNa istoj utakmici je postignut i prvi het-trik (koji je od 2006. preimenovan u drugi po redu), a učinio je to Argentinac Giljermo Stabile, inače najbolji strelac ovog prvenstva.\nKraj utakmice između Argentine i Francuske je prvobitno bio odsviran u 84. minutu, da bi tek posle protesta Francuza ona bila nastavljena, igrači vraćeni iz svlačionica i završena regularno.\nGlavni detalj utakmice koja je direktno odlučivala o polufinalisti Argentina – Čile bila je masovna tuča igrača oba tima.\nUtakmice su igrane od 13. do 22. jula na sva tri stadiona i to su bile sledeće utakmice :\njul Francuska – Meksiko 4:1\njul Argentina – Frnacuska 1:0\njul Čile – Meksiko 3:0\njul Čile – Francuska 1:0\njul Argentina – Meksiko 6:3\njul Argentina – Čile 3:1\n1 Argentina 3 3 0 0 10:4 +6 9\n2 Čile 3 2 0 1 5:3 +2 6\n3 Francuska 3 1 0 2 4:3 +1 3\n4 Meksiko 3 0 0 3 4:13 -9 0\nU ovoj grupi su pored nosioca Brazila bile još naša reprezencija Jugoslavije i selekcija Bolivije.\nZanimljivosti vezane za ovu grupu su bile :\nNašu ekipu su činili samo Srbi, uglavnom sastavljeni od igrača dva kluba (BSK i Jugoslavija) zbog bojkota Hrvata jer je sedište fudbalskog saveza bilo preseljeno iz Zagreba u Beograd.\nOno što je možda manje poznato je da su i Brazilci bili oslabljeni i sastavljeni od igrača koji su igrali u klubovima iz Rio de Ženeira.\nUtakmice su bile igrane od 14. do 20. jula i to su bile :\njul Jugoslavija – Brazil 2:1\njul Jugoslavija – Bolivija 4:0\njul Brazil – Bolivija 4:0\n1 Jugoslavija 2 2 0 0 6:1 +5 6\n2 Brazil 2 1 0 1 5:2 +3 3\n3 Bolivija 2 0 0 2 0:8 -8 0\nOva grupa je imala najposećenije stadione iz prostog razloga jer je u njoj igrala domaća selekcija, a pored nje još i reprezentacije Rumunije i Perua.\nZanimljivosti u ovoj grupi bile su :\nNa utakmici između Rumunije i Perua se desilo prvo isključenje na svetskim prvenstvima, a isključen je Peruanac Plasido Galindo.\nDomaća selekcija je čekala 5 dana od otvaranja prvenstva da bi odigrala svoju prvu utakmicu, odnosno čekala je da bude završen stadion Sentenario.\nUtakmice su bile odigrane od 14. do 21. jul i to su bile:\njul Rumunija – Peru 3:1\njul Urugvaj – Peru 1:0\njul Urugvaj – Rumunija 4:0\n1 Urugvaj 2 2 0 0 5:0 +5 6\n2 Rumunija 2 1 0 1 3:5 -2 3\n3 Peru 2 0 0 2 1:4 -3 0\nU poslednjoj grupi takmičile su se selekcije SAD, zatim Belgija i Paragvaj.\nZanimljivosti u vezi ove grupe bile su:\nEkipu SAD sačinjavali su Amerikanci, ali i Englezi sa amerčkim pasošem.\nNa utakmici SAD – Paragvaj, postignut je zaista prvi het-trik u istoriji, koji je morao da čeka 76 godina da bude javno priznat od strane FIFA, a postigao ga je Bert Petnoud.\nUtakmice su bile igrane od 13. do 20. jula i to su bile:\njul SAD – Belgija 3:0\njul SAD – Paragvaj 3:0\njul Paragvaj – Belgija 1:0\n1 SAD 2 2 0 0 6:0 +6 6\n2 Paragvaj 2 1 0 1 1:3 -2 3\n3 Belgija 2 0 0 2 0:4 -4 0\nU polufinala prvog svetskog prvenstva plasirali su se pobednici grupa : Argentina, Jugoslavija, Urugvaj i SAD.\nŽreb je hteo da parovi budu : Argentina – SAD i Urguvaj – Jugoslavija\nPrvo polufinale između Argentine i SAD odigrano je 26.jula, a bilo je neizvesno samo u prvom poluvremenu kada je selekcija Argentine povela sa 1:0, da bi u drugom poluvremenu usledila prava kanonada Argentinaca, dok su Amerikanci jedino uspeli da ublaže donekle rezultat i daju počasni gol.\nNa kraju, rezultat je glasio 6:1 (1:0), pa se time južnoamerička selekcija plasirala u finale i čekala je pobednika narednog polufinala.\nU drugom polufinalu između Urugvaja i Jugoslavije, odigranog 27.jula, rezultat je na kraju bio isti 6:1 (3:1), ali su dešavanja na terenu bila znatno drugačija.\nNaime, Jugoslavija je povela već u 4. minutu i iznenadila kako publiku, tako i domaće igrače. Nakon toga našoj selekciji je poništen potpuno regularan gol od strane brazilskog sudije Almeide Regoa.\nPosle toga je sve išlo na vodenicu domaćina. Ponešeni velikim hukom sa tribina na kojima je u tom trenutku bilo i preko 80.000 ljudi, domaći su krenuli da igraju mnogo bolje, prvo su izjednačili, a onda i poveli, da bismo došli do još jednog ključnog trenutka na ovoj utakmici.\nLopta je posle jednog udarca ka golu našeg golmana Jakšića prošla pored stative i izašla van terena, ali ju je policajac (ili po nekim verzijma – novinar) vratio u polje, a domaćini to iskoristili i postigli potpuno neregularan pogodak. Pomenuti sudija je priznao pogodak i pored protesta jugoslovenskih igrača, tako da je ostatak utakmice više bio formalnost, jer su igrači Jugoslavile nakon toga potpuno klonuli i predali se.\nFinale prvog Svetskog prvenstva u fudbalu\nVeliko finale bilo je odigrano 30. jula na stadionu Sentenario, nezvanično pred oko 100.000 navijača, a zvanično pred 93.000 ljudi. U njemu je opet bilo dosta bizarnih situacija i domaćinskog suđenja.\nKapije stadiona su bile otvorene celih 6 sati pre početka utakmice zbog nezapamćenog interesovanja.\nDve selekcije su se pre samog početka posvađale iz sasvim neobičnog razloga : nisu mogle da se dogovore kojom loptom će se igrati finale, jer je svaka reprezentacija insistirala da se igra njihovom. Taj čvor je presekao sam Žil Rime i doneo Solomnsko rešenje: prvo poluvreme bi se igralo onom loptom koju su želeli Argentinci, a drugo onom koju su hteli domaćini.\nI sam rezultat se, igrom slučaja, isto tako kretao. Prvo poluvreme su dobili Argentinci sa 2:1, da bi u drugom domaćini preokrenuli i pobedili sa 4:2. Samim tim su postali prvi zvanični šampioni sveta i prigrabili Zlatnu boginju, trofej koji je bio namenjen osvajaču svetskog prvenstva. Sama statua je inače bila teška 3,8 kg i visoka samo 35 cm, a dizajnirao ju je francuski umetnik Abel Lefl.\nPosle završetka finala, bilo je dosta uzavrelih strasti i totalno drugačijeg raspoloženja u dve zemlje finalista.\nU Urugvaju je odmah počela ogromna radost i veliko slavlje na ulicama glavnog i ostalih gradova, a dan nakon finala je čak bio proglašen za praznični.\nNa drugoj strani u Argentini, razumljivo, bilo je potpuno drugačijih emocija, koje su eksalirale paljenjem pre svega amabasade Urugvaja, a onda i drugih objekata koji su bili u vlasništvu Urugvajaca.\nMora se priznati da je fudbal od tada, pa do današnjih dana znao da proizvede ogromne emocije kod svih koji ga prate ili u njemu učestvuju.\nNaravno, nećemo zaboraviti i na naše junake, koji su tada otputovali u daleki Montevideo i iz njega se vratili kao evropski Brazilci.\nSelekciju Jugoslavije tada su činili:\ngolman Milovan Jakšič Jakša (jedan od osnivača Crvene Zvezde, „El Grande Milovan“ u Urugvaju),\nDragoslav Mihajlović Vampir (poslednju utakmicu za reprezentaciju odigrao protiv Urugvaja u polufinalu),\nMomčilo Đokić Gusar (prestao da se bavi fudbalom aprila 1940. i posvetio se državnoj službi),\nTeofilo Spasojević (jedini koji nije igrao u Montevideu),\nBranislav Bane Sekulić (oprostio se od nacionalnog tima 1936. godine, vodio i Švajcajrsku reprezentaciju),\nMilutin Ivković Milutinac (kapiten tima, lekar po profesiji, tragično stradao),\nLjubiša Stefnović Leo (od reprezentacije se oprostio odmah posle SP u avgustu 1930.),\nMilorad Arsenijević Balerina (kao selektor Jugoslavije osvojio srebrne medalje na Olimpijadama 1948. i 1952. godine),\nĐorđe Vujadinović Nosonja (400 utakmica u ekipi BSK-a),\nIvica Bek (jedini internacionalac u ekipi, igrao za francuski Set, kasnije i francusku reprezentaciju) i najpoznatiji tandem tog vremena u našoj zemlji\nAleksandar Tirnanić Tirke (najmlađi u timu, bio i selektor reprezentacije na SP 1954. i 1958. godine) i\nBlagoje Moša Marjanović (prvi profesionalni igrač u Jugoslaviji i jedan od najboljih u njenoj istoriji)\nMnoga od ovih imena, kao i situacija je većina verovatno spoznala tek posle filma Dragana Bjelogrlića “Montevideo, Bog te video”, ali kako god čuli za njih i taj prvi veliki uspeh našeg nacionalnog tima, bitno je da oni ostanu upamćeni kao začetnici naših reprezentativnih uspeha i pioniri u razvoju fudbala na ovim prostorima. Mnogi od njih su ostavili ogroman temelj u razvoju jugoslovneskog i srpskog sporta.\nOvo je bio osvrt na prvo zvanilno svetsko prvenstvo u fudbalu, koje je pratilo mnogo problema, prepreka i kontroverzi, ali ono što je najvažnije jeste da je ono na kraju ipak održano i da je fudbal pobedio, zahvaljujući ideji i viziji, pre svega Žila Rimea, ali i ostalih ljudi iz FIFA-e.\nUpravo od njega počinje moderna istorija fudbala ili kako bi neki rekli moderno računanje fudbala i sve ono što danas nazivamo najvažnijom sporednom stvari na svetu.\nNadamo se da vam je tekst bilo dovoljno interesantan, da ste se podsetili svega onoga što znate, da ste saznali nešto novo i zanimljivo što do sada niste znali i najvažnije od svega zadržali ljubav i strast prema fudbalu, njegovoj najvećoj svetskoj smotri koja je zlatnim slovima započeta te davne 1930. godine u Montevideu, a čija priča se nastavlja narednom epizodom ove godine u Rusiji.\nU Rusiji ove godine među 32 selekcije se nalazi i naša, koja je, kao i tada, zajedno u grupi sa Brazilom, pa se nadamo da ćemo opet sa puno ponosa pričati o našim momcima i da će opet iznenaditi ceo fudbalski svet svojim igrama.\nCategorized in : Aktuelno Fudbal Zanimljivosti\nZanimljivosti o svetskom prvenstvu u fudbalu koje niste znali


EURO 2021: ITALIJA - VELS (najava meča i predlog za klađenje) - Sportske novosti\nNaslovna EURO 2021 Najave EURO 2021 EURO 2021: ITALIJA – VELS (najava meča i predlog za klađenje)\nEURO 2021: ITALIJA – VELS (najava meča i predlog za klađenje)\nItalija i Vels sastaće se danas od 18 časova po našem vremenu u okviru 3. kola grupne faze Evropskog prvenstva, a utakmica će biti odigrana na stadionu “Stadio Olimpico“. Italijani važe za apsolutne favorite, što su i potvrdili, dok su Velšani vezani za 2. mesto i remi im je dovoljan da sigurno obezbede prolaz dalje, ali su i 4 boda u svakom slučaju sasvim dovoljna za plasman i sa 3. pozicije. Ipak, ako budu imali isto bodova kao Švajcarska, tj. 4 boda, gledaće se h2h susret, koji je bio 1:1, a onda gol razlika, koja je svakako na strani Velsa, i vrlo verovanto će i ostati. Stoga, sve je u njihovim rukama.\nManćini je potvrdio da će Marco Verratti započeti utakmicu protiv Velsa, a biće i još izmena u ekipi. Federico Chiesa je trebalo da nastupi, ali je blago povređen na treningu, pa će možda da propusti ovaj duel, dok je Giorgio Chiellini isto van ekipe, zbog povrede iz prošlog susreta. Upitan je još i Alessandro Florenzi, dok Lorenzo Pellegrini neće igrati danas.\nŠta reći o Italijanima koji su do sada prikazali možda i najlepši fudbal, imaju dve pobede od po 3:0, a danas će imati priliku da potvrde prvo mesto u grupi A.\nDrugoplasirani tim ove grupe igraće protiv drugoplasiranog iz grupe B, a prvoplasirani iz ove grupe će igrati protiv drugoplasiranog iz grupe C. To je sada zaista teško prognozirati, ali iz grupe B bi to mogli da budu Rusi, a iz grupe C Ukrajinci.\nVelšani su odradili opasan posao odigravši 1:1 protiv Švajcarske, iako su na tom susretu mogli da izgube, dok su onda savladali Tursku rezultatom 2:0 i tako se jednom nogom ušetali u osminu finala. Njima će na ovom susretu remi značiti mnogo, ali i u slučaju poraza, neće biti previše opterećeni jer su gotovo izvesno obezbedili plasman dalje sa 4 osvojena boda. Neće biti izmena u sastavu, niti ima povređenih fudbalera.\nKoliko god Velšani uspevali da izbore dobre rezultate protiv ostale dve selekcije, Italijani su priča za sebe, u kom god sastavu da igraju. Teško da će dopustiti da se Vels sa njima poigrava i ovde vidimo i 3. pobedu Italijana, koji će sigurno igrati rasterećeno, ma u kom sastavu da igraju. Naš predlog je pobeda domaćih po kvoti 1.60.\nPrethodni tekstKada se sastaju ovi rivali, uvek ima puno golova!\nSledeći tekstKošarkašice Srbije presingom do direktnog plasmana u četvrtfinale\nridji - 2 avgusta, 2021